title: Matt Grzelcyk

text: Boston Bruins valitsi Grzelcykin kolmannella kierroksella 85. pelaajana . Varausta seuranneeksi kaudeksi hän siirtyi NCAA:han Bostonin yliopiston joukkueeseen, jossa hänet ensimmäisellä kaudellaan valittiin tulokkaiden tähdistöön hänen tehtyä 38 ottelussa tehot 3+20=23. Kaudella 2013–2014 Grzelcyk pelasi vain 19 ottelua. Hänet kuitenkin valittiin edustamaan Yhdysvaltojen maajoukkuetta alle 20-vuotiaiden maailmanmestaruuskilpailuissa. Hän teki turnauksen viidessä pelaamassaan ottelussa tehot 2+4=6, joilla hän oli puolustajien syöttö- sekä pistepörssin ykkönen.


title: Matt Grzelcyk

text: Kaudeksi 2014–2015 Grzelcyk valittiin Bostonin yliopistojoukkueen kapteeniksi. Hän pelasi 41 ottelua tehden tehot 10+28=38. Lisäksi hänen tehotilastonsa oli +32. Boston voitti kauden päätteeksi mestaruuden ja Grzelcyk valittiin tähdistökentälliseen. Kausi 2015–2016 oli Grzelcykin viimeinen yliopistossa. Hän pelasi 27 ottelua tehoin 10+13=23 ja hänet valittiin kauden päätteeksi parhaaksi puolustajaksi sekä osaksi tähdistökentällistä.


title: Matt Grzelcyk

text: Yliopistokauden päätyttyä Grzelcyk teki kaksivuotisen tulokassopimuksen hänet varanneen Boston Bruinsin kanssa. Kaudella 2016–2017 Grzelcyk pelasi Bruinsissa kaksi NHL-ottelua ilman pisteitä. Debyyttinsä hän teki 14. joulukuuta 2016 ottelussa Pittsburgh Penguinsia vastaan. Hän sai jääaikaa 14.34 minuuttia. Hän laukoi ottelussa kolme kertaa sekä otti yhden kahden minuutin rangaistuksen. Suurimman osan kaudesta Grzelcyk pelasi kuitenkin Bostonin AHL-farmiseura Providence Bruinsissa, jota hän edusti 70 runkosarja- sekä 13 pudotuspeliottelussa.


title: Matt Grzelcyk

text: Kautta 2017–2018 edeltäneen harjoitusleirin päätteeksi Grzelcyk lähetettiin aloittamaan kautta Providencessa. Hän pelasi 14 ottelua ennen kuin sai kutsun Bruinsin NHL-kokoonpanoon marraskuussa.


title: Eredivisien kausi 2017–2018

text: Eredivisien kausi 2017–2018 on järjestyksessään Eredivisien 62. kausi. Kausi alkoi 11. elokuuta 2017.


title: Eredivisien kausi 2017–2018

text: Neljä joukkuetta karsi paikasta Eurooppa-liigan kolmannelle karsintakierrokselle.


title: Eredivisien kausi 2017–2018

text: Kymmenen joukkuetta, kaksi Eredivisiestä ja kahdeksan Eerste Divisiestä, pelaa kahdesta paikasta Eredivisien kaudelle 2018–2019, loput kahdeksan joukkuetta pelaa Eerste Divisiessä kaudella 2018–2019.


title: Italian ympäriajo 1996

text: Italian ympäriajo 1996 alkoi 18. toukokuuta ja päättyi 9. kesäkuuta 1996. Kilpailun voitti Venäjän Pavel Tonkov, toiseksi sijoittui hänelle 2.43 minuuttia hävinnyt Italian Enrico Zaina ja kolmas oli Espanjan Abraham Olano 2.57 minuuttia voittajalle hävinneenä.


title: Italian ympäriajo 1996

text: Suomalainen Joona Laukka sijoittui kilpailussa 14:nneksi.


Robert Gabriel Mugaben kansainvälinen lentoasema palvelee Zimbabwen pääkaupunkia Hararea. Lentokentän nimi oli vuosina 1957-1980 Salisburyn lentoasema, ja vuosina 1980-2017 Hararen kansainvälinen lentoasema. Nykyisen nimen lentoasema sai Zimbabwen silloisen presidentin Robert Mugaben mukaan. Se rakennettiin vuonna 1957 ja toimii Air Zimbabwe -lentoyhtiön solmukohtana.


title: Mikko Hietaharju

text: Mikko Johannes Hietaharju (s. 17. huhtikuuta 1950 Ähtäri) on suomalainen valokuvaaja ja kouluttaja, joka on julkaissut useita teoksia.


title: Mikko Hietaharju

text: Mikko Hietaharju syntyi Artturi ja Mirjam Hietaharjun perheeseen. Hänen puolisonsa vuodesta 1974 on psykologi Anna-Liisa Laitinen. Hietaharju tuli ylioppilaaksi 1969 ja valmistui yhteiskuntatieteiden kandidaatiksi 1975 ja liikuntatieteiden kandidaatiksi 1976. Filosofian tohtoriksi hän väitteli Jyväskylän yliopistossa 2006. Hietaharju on työskennellyt Jyväskylän yliopiston palveluksessa 1975–1985, stipendiaattina 1986–1987, Keski-Suomen läänin valokuvataiteen ohjaavana läänintaiteilijana 1988–1997 sekä Tampereen yliopiston vs. lehtorina 1998–1998. Vuonna 1999 hänestä tuli Jyväskylän aikuiskoulutuskeskuksen kouluttaja. Hietaharju on myös toiminut valokuva- ja musiikkikriitikkona. Hän on pitänyt useita yksityisnäyttelyitä ja osallistunut yhteisnäyttelyihin vuodesta 1978. Hän sai valokuvataiteen valtionpalkinnon vuonna 1985 (Fotogenesis-ryhmä).


title: Määän

text: Määän on Dxxxa D:n ja Nukkehallituksen albumi, joka julkaistiin 29. syyskuuta 2017 levymerkillä Helmi Levyt.


title: Määän

text: Albumi sai hyvän vastaanoton. Helsingin Sanomien Arttu Seppänen antoi albumille neljä tähteä viidestä, ja sanoi sen olevan vuoden surrealistisin teos. Soundin Arttu Tolonen antoi albumille niin ikään neljä tähteä viidestä, ja kuvaili albumilla kuultavaa improvisoitua spritual jazzia hienoksi lajiksi. Hän luki Nukkehallituksen Suomen avantgardemusiikin yhtyeiden parhaimmistoon, ja kutsui Dxxxa D:tä maan omintakeisimmaksi rap-artistiksi.


title: Kenneth Holmberg

text: Kenneth Gösta Holmberg (s. 26. toukokuuta 1949 Helsinki) on suomalainen konetekniikan tutkija ja professori. Hän väitteli tekniikan tohtoriksi vuonna 1984 ja on työskennellyt tutkijana Teknillisessä korkeakoulussa sekä tutkimusprofessorina VTT:ssä. Hän on toimittanut useita tietokirjoja, ja hän on kansainvälisesti tunnustettu tribologian asiantuntija.


title: Rakennusterveysasiantuntija

text: Rakennusterveysasiantuntija eli RTA on terveydensuojelulain tarkoittama ulkopuolinen asiantuntija, jonka tekemiä asuntojen tai muiden oleskelutilojen tutkimuksia voidaan käyttää terveydensuojeluvalvonnassa. RTA:lla tulee olla tarvittava pätevyys terveyshaittaa aiheuttavien kemiallisten, fysikaalisten ja biologisten tekijöiden selvittämiseksi. Pätevyysvaatimukset on lähtökohtaisesti määritelty terveydensuojelulaissa ja Valviran toimesta niille on laadittu soveltamisohje. RTA-koulutuksen laajuus on vähintään 45 opintopistettä. Koulutus sisältää kolme pääasiallista sisältöä: sisäilman epäpuhtaudet, rakennusfysiikka ja ilmanvaihto. Koulutukseen kuuluu 15 opintopisteen lopputyö. Rakennusterveysasiantuntijaa suppeampi koulutus on sisäilma-asiantuntijalla (SISA) ja kosteusvauriokuntotutkijalla (KVKT). RTA voi tehdä selvityksen yksin, kun taas suppeamman koulutuksen SISA ja KVKT voivat tehdä saman selvityksen yhdessä.


title: Rakennusterveysasiantuntija

text: RTA-koulutukseen hakevalla tulee olla soveltuva perustutkinto. Tutkinto joka voi olla talonrakennuksen, LVI-, luonnontieteiden, ympäristötieteiden tai ympäristöterveyden alalta. Tutkinto voi olla korkeakoulututkinto, ammatillisen korkea-asteen tutkinto tai teknikon tutkinto. Peruskoulutuksen lisäksi RTA:lla tulee olla vähintään 3 vuotta rakennusten kuntoon ja terveyshaittoihin liittyviä tutkimustehtäviä. Rakennusterveysasiantuntijoita tulee siis hyvin erilaisista taustoista. Työ itsessään on poikkitieteellistä ja monipuolista, joten se mahdollistaa työskentelyn erilaisilla osaamistaustoilla. Rakennusterveysasiantuntijalle voidaan myöntää henkilösertifikaatti. RTA-henkilösertifikaatteja myöntää VTT Expert Services.


title: Rakennusterveysasiantuntija

text: Koulutuksen tavoitteena on, että asiantuntija tietää tärkeimmät sisäympäristötekijät ja niiden lähteet, mittaus- ja näytteenottomenetelmät sekä epäpuhtauksien toimenpiderajat. Hänen tulee kyetä johtamaan sisäilmaongelman selvitysprosessia ja hyödyntämään erityisasiantuntijoiden osaamista. RTA:n tulee kyetä tulkitsemaan mittaustuloksia, tekemään yhteenvedon rakennuksen sisäympäristö- ja kuntotutkimuksista saaduista tuloksista sekä raportoida kirjallisesti ja suullisesti sekä tiedottaa tuloksista. RTA:n tulee edelleen tuntea eri sisäympäristötekijöiden aiheuttamat yleisimmät vaikutukset ihmisten terveyteen, terveyshaitan käsitteet eri säädösten nojalla. Asiantuntijan tulee ymmärtää terveyshaittatutkimusten merkitys ja osata toimia yhteistyössä viranomaisten ja terveydenhuollon asiantuntijoiden kanssa.


title: Rakennusterveysasiantuntija

text: Koulutuksen osa-alue keskittyy sisäympäristön fysikaalisiin olosuhteisiin. Rakennusfysiikkaan kuuluvat keskeiset käsitteet ja määritelmät, rakennusten kosteuslähteet, kosteuden siirtymismekanismit ja normaalit kosteuspitoisuudet eri rakenteissa tulee hallita, samoin lämmöneristyksen, ilmatiiveyden ja äänen eristävyyden merkitys sekä mittaustulosten tulkinta.


title: Rakennusterveysasiantuntija

text: Opinto-osuus on vähintään 1,5 op. Opiskelijan tulee sisäistää ilmanvaihdon merkitys, tehtävä ja toimintaperiaatteet sekä niihin liittyvät tyypillisimmät ongelmat ja ennaltaehkäisyn. Koulutukseen kuuluu ilmamäärien mittaaminen, ilmanvaihtuvuuden ja paine-erojen mittaaminen eri rakennusosien välillä sekä ilmanvaihtojärjestelmän puhtauden ja epäpuhtauksien kulkeutumisreittien selvittäminen rakennuksessa. Lisäksi opetetaan rakennuksen tiiveyden tutkimusmenetelmät.


title: Cody Glass

text: Cody Glass (s. 1. huhtikuuta 1999 Winnipeg, Manitoba, Kanada) on kanadalainen jääkiekkoilija, joka pelaa WHL-joukkue Portland Winterhawksissa. Hän toimii joukkueen kapteenina. Glassilla on tulokassopimus NHL-joukkue Vegas Golden Knightsin kanssa. Seura varasi hänet ensimmäisellä kierroksella koko NHL:n varaustilaisuuden kuudentena pelaajana kesällä , Golden Knightsin seurahistorian ensimmäisenä varauksena. Glass on pelipaikaltaan keskushyökkääjä, mutta hän osaa pelata myös laidassa. Glass laukoo oikealta.


title: Cody Glass

text: "The Sports Forecaster" -sivuston mukaan Glass on lahjakas kahden suunnan hyökkääjä, jolla on erinomaisen syöttö- ja pelintekotaidot. Hän pelaa tasaisen varmasti sekä hyökkäys- että puolustussuuntaan ja Glass omaa hyvän rungon. Hän liikkuu kokoisekseen hyvin ja omaa esimerkillisen työmoraalin. Glassin tulisi kuitenkin lisätä massaa ja käyttää kokonaan enemmän hyödyksi.


title: Cody Glass

text: Glassin kasvattajaseura on Seven Oaks MHA. Hän vietti suurimman osan juniorivuosistaan kuitenkin kotikaupungissaan Manitoban Winnipegissa. Kaudella 2013–2014 Glass sijoittui Winnipeg Hawksin joukkueessa tehoilla 31+46=77 koko WBAAA-juniorisarjan pistepörssissä toiseksi edellään vain Winnipeg Monarchsin Stelio Mattheos. Portland Winterhawks varasi hänet 19. pelaajana WHL:n varaustilaisuudessa 2014. Glass pelasi kauden 2014–2015 suurimmaksi osaksi MMHL-junioriliigan Winnipeg Thrashersissa. Hän oli joukkueen paras pistemies, maalintekijä ja syöttäjä tehoilla 23+32=55, joilla Glass jakoi koko liigan pistepörssin seitsemännen sijan Eastman Selectsin Bradly Goethalsin kanssa. Hän edusti kauden aikana myös Manitoban joukkuetta Kanadan talvikisoissa, jossa Glass toimi joukkueensa varakapteenina ja voitti pronssia. Hän pelasi kauden aikana myös kolme WHL-ottelua Winterhawksissa.


title: Cody Glass

text: Varsinaisella WHL:n tulokaskaudellaan 2015–2016 Glass teki 65 runkosarjaottelussa tehot 10+17=27 ja neljässä playoff-ottelussa tehot 1+2=3. Kaudella 2016–2017 hän oli Winterhawksin paras pistemies ja syöttäjä tehoilla 32+62=94, joilla Glass jakoi koko WHL:n pistepörssin seitsemännen sijan Medicine Hat Tigersin Mason Shaw'n kanssa. Hän voitti myös joukkueen sisäisen tehotilaston lukemalla +31. Glass pelasi kauden aikana myös CHL Top Prospects Gamessa. Hänet valittiin kauden päätteeksi WHL:n läntisen konferenssin ensimmäiseen tähdistökentälliseen.


title: Cody Glass

text: NHL:n laajennusjoukkue Vegas Golden Knights varasi Glassin ensimmäisellä kierroksella koko varaustilaisuuden kuudentena pelaajana kesällä . Hänestä tuli näin ollen joukkueen seurahistorian ensimmäinen NHL-varaus. Glass teki jo saman kesän heinäkuussa Golden Knightsin kanssa kolmivuotisen tulokassopimuksen. Hän pelasi kauden 2017–2018 vielä Winterhawksin WHL-joukkueessa, jonka paras pistemies ja syöttäjä Glass oli tehoilla 37+65=102, joilla hän jakoi koko liigan pistepörssin kuudennen sijan Swift Current Broncosin Tyler Steenbergenin kanssa. Pudotuspeleissä Glass jakoi tehoilla 4+9=13 joukkueensa sisäisen pistepörssin voiton Kieffer Bellowsin kanssa. Hänet palkittiin kauden päätteeksi WHL:n herrasmiespelaajana Brad Hornung Trophylla ja valittiin läntisen konferenssin ensimmäiseen tähdistökentälliseen. WHL-kauden päätteeksi, huhtikuussa 2018 Glass siirtyi amatööritry-out -sopimuksella AHL-joukkue Chicago Wolvesin vahvuuteen, hän ei kuitenkaan päässyt debytoimaan ennen joukkueen kauden päättymistä.


title: Cody Glass

text: Myös kauden 2018–2019 Glass aloitti Portland Winterhawksin WHL-joukkueen vahvuudessa. Hän nousi joukkueen kapteeniksi.


title: Cody Glass

text: Glass pelasi alle 20-vuotiaiden MM-kilpailuissa vuonna 2019, jolloin hän jakoi neljällä osumallaan Kanadan sisäisen syöttöpörssin voiton Morgan Frostin ja Barrett Haytonin kanssa. Valmennus valitsi Glassin joukkueensa turnauksen yhdeksi kolmesta parhaasta pelaajasta. Hän oli mukana Kanadan MM-leiriryhmässä myös vuoden 2018 turnaukseen, mutta hän putosi kuitenkin lopullisesta kisajoukkueesta.


title: Michael Rasmussen (jääkiekkoilija)

text: Michael Rasmussen (s. 17. huhtikuuta 1999 Vancouver, Brittiläinen Kolumbia, Kanada) on kanadalainen jääkiekkoilija, joka pelaa NHL-joukkue Detroit Red Wingsin organisaatiossa. Seura varasi hänet koko NHL:n varaustilaisuuden yhdeksäntenä pelaajana kesällä . Rasmussen on pelipaikaltaa keskushyökkääjä, mutta hän osaa pelata myös laidassa.


title: Michael Rasmussen (jääkiekkoilija)

text: "The Sports Forecaster" -sivuston mukaan Rasmussen massiivisen kokoinen ja lahjakas voimahyökkääjä, joka on isojen raamiensakin myötä vahva. Hän on hyvä tekemään maaleja vastustajan maalin läheisyydestä ja Rasmussen on käyttökelpoinen maskipelaaja ylivoimalla. Hänellä on myös hyvät kädet. Rasmussenin sentteripelaaminen NHL-tasolla herettää kuitenkin kysymysmerkkejä, sillä hänellä on parannettavaa myös puolustuspelaamisessa.


title: Michael Rasmussen (jääkiekkoilija)

text: Rasmussen syntyi Brittiläisen Kolumbian Vancouverissa, mutta kasvoi Surreyssa. Hän pelasi C-juniori-ikäisenä Okanagan Hockey Academyssa, jonka sisäisen piste-, maali- ja syöttöpörssin Rasmussen voitti kaudella 2013–2014 tehoilla 41+46=87, joilla hän sijoittui koko OMAHA:n pistepörssissä kolmanneksi. Tri-City Americans varasi Rasmussenin koko WHL:n varaustilaisuuden seitsemäntenä pelaajana kesällä 2017. Hän pelasi kauden 2017–2018 vielä suurimmaksi osaksi Okanaganissa, jonka sisäisen pistepörssin voiton Rasmussen jakoi Taylor Wardin kanssa tehoilla 27+23=50, joilla he jakoivat CSSHL:n pistepörssin seitsemännen sijan. Rasmussen voitti sarjan pudotuspelien pistepörssin tehoilla 3+5=8. Hän voitti kauden päätteeksi CSSHL:n mestaruuden. Rasmussen debytoi kauden aikana myös Americansin WHL-joukkueessa, jossa hän pelasi yhden runkosarja- ja kolme playoff-ottelua. Rasmussen pelasi myös yhden ottelun BCHL-junioriliigan Penticton Veesissa. Hän edusti myös Brittiläistä Kolumbiaa Kanadan talvikisoissa.


title: Michael Rasmussen (jääkiekkoilija)

text: Varsinaisella WHL:n tulokaskaudellaan 2015–2016 Rasmussen teki 63 runkosarjaottelussa tehot 18+25=43. Kaudella 2016–2017 hän oli 32 osumallaan Americansin toiseksi paras maalintekijä Morgan Geekien jälkeen. Rasmussen teki runkosarjassa kaikkiaan 55 tehopistettä. Hän pelasi kauden aikana myös CHL Top Prospects Gamessa. Rasmussenin kausi päättyi kuitenkin rannevammaan runkosarjan lopulla, eikä hän pelannut pudotuspeleissä.


title: Michael Rasmussen (jääkiekkoilija)

text: Detroit Red Wings varasi Rasmussenin ensimmäisellä kierroksella koko NHL:n varaustilaisuuden yhdeksäntenä pelaajana kesällä . Hän teki jo saman elokuussa seuran kanssa kolmivuotisen tulokassopimuksen. Rasmussen jatkoi kaudella 2017–2018 vielä Americansin WHL-joukkueessa, jossa hän toimi joukkueensa kapteenina. Rasmussen oli tehoilla 31+28=59 Americansin toiseksi paras maalintekijä Jordan Toppingin jälkeen ja hän sijoittui sisäisessä pistepörssissä neljänneksi. Rasmussen voitti myös joukkueen sisäisen tehotilaston lukemalla +17. Hän sijoittui myös tehoilla 16+17=33 koko WHL:n pudotuspelien pistepörssissä toiseksi edellään vain Lethbridge Hurricanesin Brad Morrison.


title: Michael Rasmussen (jääkiekkoilija)

text: Rasmussen otti syksyn 2018 harjoitusleirin päätteeksi paikan Detroit Red Wingsin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 4. lokakuuta 2018 Columbus Blue Jacketsia vastaan. Rasmussen sai ottelussa jääaikaa 12.06 minuuttia. NHL-uransa avausmaalin Rasmussen teki 30. lokakuuta 2018 ylivoimalla vieraissa Columbus Blue Jacketsia vastaan.


title: Michael Rasmussen (jääkiekkoilija)

text: Rasmussen pelasi alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Blackin joukkuetta World U-17 Hockey Challengessa vuonna 2015.


title: Jacob Sartorius

text: Rolf Jacob Sartorius (s. 2. lokakuuta 2002 Oklahoma) on yhdysvaltalainen laulaja, jonka tyylilaji on pääosin pop.


title: Jacob Sartorius

text: EP-levytSinglet


title: Viktor Šakalin

text: Viktor Ivanovits Šakalin (, (s. 13. elokuuta 1958) oli venäläinen jääpalloilija, pelipaikaltaan puolustaja. Hän aloitti uransa Neuvostoliitto-aikaan Krasnojarskin Jeniseissä, joka oli maan huippujääpallojoukkue Neuvostoliiton hajoamiseen asti. Šakalin kuului samaan aikaan Neuvostoliiton jääpallomaajoukkueeseen. Hän oli myös seurajoukkueensa ja maajoukkueensa pitkäaikainen kapteeni. Seurajoukkueuraa hän jatkoi Suomessa ja Ruotsissa sekä pelaten samalla 1990-luvulla Venäjän jääpallomaajoukkueessa. Hän lukeutui 1980-ja 1990-luvulla maajoukkueen tärkeimpiin puolustuspelaajiin.


title: Viktor Šakalin

text: Šakalinin kasvattajaseura oli Krasnojarskin Jenisei, missä hän pelasi 15 kauden ajan vuosina 1975–1990. Sen jälkeen hän siirtyi kahdeksi kaudeksi Suomen Bandyliigaan WP-35:n puolustukseen. Kaudesta 1992 lähtien hän siirtyi Ruotsiin viideksi kaudeksi Örebro SK:n riveihin ja kaudesta 1997 alkaen Katrineholmiin Katrineholm SK Bandyn puolustuksen johtajaksi. Viiden kauden jälkeen keväällä 2003 44-vuotiaana Viktor Šakalin päätti pelaajauransa yhtenä vanhimmista Allsvenskan-pelaajista. Hän oli lopettanut jo keväällä 2001, mutta Katrineholm SK Bandy halusi Šakalinin vielä keväällä 2003 riveihinsä.


title: Viktor Šakalin

text: Seurajoukkueurallaan Šakalin saavutti 10 Neuvostoliiton mestaruutta Jeniseissä (1980-1989). Maailman cupin mestaruuksia Šakalin saavutti kaksi Jenisein riveissä (1982 ja 1984). Euroopan mestaruuksia hän saavutti kuusi eli vuosina 1980, 1983, 1986, 1987, 1988, 1989 Jenisein riveissä.


title: Viktor Šakalin

text: Šakalin debytoi Neuvostoliitton maajoukkueessa kaudella 1980-1981. Venäjän maajoukkueessa hän jatkoi kaudella 1992-1993 aina kauteen 1998-1999 asti. Maajoukkueuransa aikana Šakalin on ollut voittamassa neljä maailmanmestaruutta: 1985 Neuvostoliiton joukkueessa sekä 1989, 1991 ja 1999 Venäjän joukkueessa. Viimeisen MM:n voitettuaan hänestä tuli vanhin jääpallon maailmanmestari. Tätä titteliä hän kantaa vielä ennen vuoden 2018 MM-kisoja.


title: Viktor Šakalin

text: Uransa jälkeen Šakalin jatkoi valmentajana Katrineholmissa ja jäi asumaan edelleen Katrineholmiin.


title: Viktor Šakalin

text: Maajoukkueessa


title: Viktor Šakalin

text: Seurajoukkueissa


title: Markku Tyynilä

text: Markku Uolevi Tyynilä (30. elokuuta 1943 Vanaja – 28. syyskuuta 2017 Helsinki) oli suomalainen oikeustieteilijä, oikeushistorian dosentti ja oikeuskielen huoltaja. Hän opiskeli oikeustiedettä Helsingin yliopistossa, valmistui kandidaatiksi vuonna 1969, lisensiaatiksi 1983 ja väitteli tohtoriksi vuonna 1984. Hän teki uransa oikeusministeriössä, jossa hän huolehti lainvalmistelusta ja -tarkastuksesta vuosina 1973–2006.


title: Markku Tyynilä

text: Tyynilä toimi Helsingin yliopistossa lakikielen opettajana 1983–2001. Hän kuului myös "Suomen kansallisbiografian" toimitus- ja kirjoittajakuntaan sekä osallistui tekijänoikeusneuvoston, kääntäjien tutkintolautakunnan ja eduskunnan kirjaston hallituksen toimintaan. Hän laati oikeustieteen hakusana-artikkeleita useisiin tietosanakirjoihin (mm. "Spectrum", "Facta 2001", ""). Hänelle myönnettiin Henrik Schauman -mitali vuonna 2002.


title: Kennedy Charicha

text: Kennedy Charicha (s. 24. marraskuuta 1996 Rumbek, Sudan) on eteläsudanilainen kestävyysjuoksija, jolla on ollut Suomessa kansallisen tason edustusoikeus vuoden 2015 alusta alkaen. Hän edustaa Turun Urheiluliittoa ja hänen valmentajinaan toimivat Timo Kero ja Markku Kero.


title: Kennedy Charicha

text: Charicha on saavuttanut sisäratojen SM-kilpailuista pronssia 3 000 metrin juoksusta vuonna 2015. Lisäksi hän on ollut mukana viestijuoksun SM-kisoissa voittamassa 4 × 800 metrin viestijuoksusta hopeaa vuonna 2015 sekä 4 × 1 500 metrin viestijuoksusta hopeaa vuosina 2015 ja 2016. Ennätyksikseen Charicha on juossut, 400 metrillä ajan 53,37 (2016), 800 metrillä ulkona ajan 2.02,27 (2016) ja hallissa 1.59,65 (2015), 1 500 metrillä ulkona ajan 3.53,80 (2016) ja hallissa 4.01,97 (2016), 3 000 metrillä ulkona ajan 8.17,96 (2015) ja hallissa 8.38,96 (2015), 5 000 metrillä ajan 14.16,91 (2015), 10 000 metrillä ajan 30.38,17 (2015), puolimaratonilta ajan 1.13.15 (2016) ja maratonilta ajan 2.36.03 (2017).


title: Kennedy Charicha

text: Charicha tuli Suomeen pakolaisena toukokuussa 2013.


title: Hannes Rajala

text: Hannes Rajala (s. 4. helmikuuta 1957) on uransa lopettanut suomalainen pesäpalloilija. Vuosina 1978–1992 Rajala pelasi SM-sarjassa ja Superpesiksessä 314 runkosarjaottelua Ilmajoen Kisailijoiden ja Seinäjoen Maila-Jussien joukkueissa. Rajalan kasvattajaseura on Koskenkorvan Urheilijat. Rajala valittiin neljä kertaa Itä–Länsi- ja kolme kertaa Liitto–Lehdistö-otteluun.


title: Jari Tyynelä

text: Jari Tyynelä (s. 18. helmikuuta 1966, Kinnula) on uransa lopettanut suomalainen pesäpalloilija. Vuosina 1983–2001 Tyynelä pelasi SM-sarjassa ja Superpesiksessä 475 runkosarjaottelua Seinäjoen Maila-Jussien, Kaisaniemen Tiikereiden ja Ulvilan Pesä-Veikkojen joukkueissa. Tyynelän kasvattajaseura on Seinäjoen Maila-Jussit. Pelipaikaltaan Tyynelä toimi polttolinjassa. Tyynelä valittiin 10 kertaa Itä–Länsi- ja viisi kertaa Liitto–Lehdistö-otteluun.


title: Jan Hautala

text: Jan Hautala (s. 3. toukokuuta 1967 Kuusankoski) on uransa lopettanut suomalainen pesäpalloilija. Vuosina 1984–2002 Hautala pelasi SM-sarjassa ja Superpesiksessä 453 runkosarjaottelua Seinäjoen Maila-Jussien, Oulun Lipon ja Koskenkorvan Urheilijoiden joukkueissa. Hautalan kasvattajaseura on Seinäjoen Maila-Jussit. Ulkopelissä Hautalan pelipaikka oli ykkösvahtina. Hautala valittiin 10 kertaa Itä–Länsi- ja neljä kertaa Liitto–Lehdistö-otteluun.


title: Ibrahim Lodi

text: Ibrahim Lodi oli pataanitaustaiseen Lodien dynastiaan kuulunut Delhin sulttaani. Hallitsijana hän jäi Lodien dynastian viimeiseksi hänen kärsittyään tappion Baburille Panipatin taistelussa vuonna 1526, jossa hän sai surmansa. Bahbur perusti sittemmin Delhin sulttaanikunnan tilalle Suurmogulien valtakunnan.


title: Ibrahim Lodi

text: Ibrahim oli isänsä Sikandar Lodin toiseksi vanhin poika ja hän nousi Delhin sulttaanikunnan hallitsijaksi päivää isänsä kuoleman jälkeen, eli 22. marraskuuta 1517. Lodi-dynastia oli Delhin sulttaanikuntaa hallinnut pataanitaustainen hallitsijasuku. Valtakunnan ylimystö ei hyväksynyt Ibrahimin valtaannousua, mutta kun he eivät sitä voineet varsinaisesti estääkään osa heistä nostatti Ibrahimin nuoremman veljen Jalal Khanin Sharkin maakunnan hallitsijaksi Jawnpurissa. Ibrahim päätti estää veljensä valtaannousun ja valtakunnan kahtiajaon, jolloin tämä kapinoi ja hävisi Ibrahimin armeijalle. Jalal Khan pakeni Gwalioriin, jonne Ibrahim hyökkäsi hänen perässään. Jalal jäi lopulta vangiksi ja hän kuoli vankeudessa Hansissa.


title: Ibrahim Lodi

text: Maansa ylimystön epäluottamuksesta kärsinyt Ibrahim alkoi hallita tyrannin ottein. Sikandar Lodin hallinnossa vaikuttanut Miyan Bhoa ja Kalpin hallitsija Azam Humayun Sarwani teloitettiin Ibrahimin käskystä, jolloin muut ylimystön jäsenet alkoivat huolestua oman kohtalonsa puolesta. Monet heistä kapinoivat, mikä ajoi valtakunnan kaaokseen. Ibrahim määräsi Punjabin kuvernöörinä toimineen Dawlat Khanin saapumaan hoviinsa, mutta tämä piti kutsua ansana ja lähetti itsensä tilalle poikansa Dilawarin. Tästä raivostunut Ibrahim pisti Dilawarin joksikin aikaa vankilaan. Dilawarin päästessä viimein ulos ja hänen palattuaan isänsä luokse hän kertoi Ibrahimin kiduttavan ja nöyryyttävän ylimystön jäseniä vankiloissaan. Dawlat Khan päätti tällöin, että hallitsijan oli kukistuttava ja tuekseen hän kutsui timuridihallitsija Baburin.


title: Ibrahim Lodi

text: Babur eteni Intiaan ja Ibrahimin sanotaan johtaneen miljoonan miehen armeijaa tätä vastaan. Osapuolten armeijat kohtasivat Panipatissa vuonna 1526. Baburin tuliaseita ja parempaa taktiikkaa käyttäneet joukot veivät voiton ja Ibrahim sai surmansa taistelukentällä. Hänen irti leikattu päänsä tuotiin Baburille, joka salli tälle sankarin hautajaiset. Ibrahimin hautarakennus sijaitsee edelleen lähellä hänen kuolinpaikkaansa ja jotkin paikalliset alkoivat pitää häntä ajan myötä pyhimyksenä. Baburin mukaan Ibrahimin äiti suunnitteli uuden hallitsijan myrkyttämistä ja tämän suunnitelmien paljastuttua hänet karkotettiin Kabuliin, jossa hän teki itsemurhan. Karkotetuksi päätyi myös Ibrahimin nuori poika, jonka tarkempaa kohtaloa ei tunneta.


title: Marin tasavallan kansalliskirjasto

text: Marin tasavallan kansalliskirjasto eli S. G. Tšavainin kansalliskirjasto (mariksi "С. Г. Чавайн лӱмеш калыке книгагудо", , ) on Marin tasavallan pääkaupungissa Joškar-Olassa toimiva tasavaltansa kansalliskirjasto.


title: A-luokka (sukellusvene, Espanja)

text: A-luokka oli Espanjan laivaston kolmen 1910-luvun lopulla valmistetun aluksen muodostama sukellusveneluokka.


title: A-luokka (sukellusvene, Espanja)

text: Laurenti-Fiat-tyypin alukset valmistettiin Speziassa 1915- 1917 osana 17. helmikuuta 1915 annettua laivastolakia. Alusten maksimisukellussyvyys oli noin 40 metriä ja niissä oli kahdeksan vesitiivistä osastoa.


title: Sean Kuraly

text: Sean Kuraly (s. 20. tammikuuta 1993 Dublin, Ohio, Yhdysvallat) on yhdysvaltalainen jääkiekkoilija, joka edustaa NHL-seura Boston Bruinsia. Hän on San Jose Sharksin viidennen kierroksen varaus .


title: Sean Kuraly

text: USHL-joukkue Indiana Ice varasi Kuralyn vuonna 2009. Hän edusti joukkuetta vuosina 2010–2012 pelaten sen riveissä yhteensä 110 runkosarja- sekä 11 pudotuspeliottelua. Kaudella 2011–2012 Kuraly valittiin USHL:n toiseen tähdistökentälliseen.


title: Sean Kuraly

text: Kaudeksi 2012–2013 Kuraly siirtyi pelaamaan yliopistokiekkoa Miamin yliopiston joukkueeseen NCAA:han. Tulokaskaudellaan hän teki 40 ottelussa tehot 6+6=12. Hänet valittiin edustamaan Yhdysvaltojen maajoukkuetta alle 20-vuotiaiden maailmanmestaruuskilpailuissa. Kuraly pelasi turnauksessa seitsemän ottelua tehden niissä yhden maalin sekä kaksi syöttöpistettä. Yhdysvallat juhli kisojen päätteeksi maailmanmestaruutta voitettuaan finaaliottelussa Ruotsin.


title: Sean Kuraly

text: Kaudella 2014–2015 Kuraly toimi Miamin varakapteenina, kun joukkue voitti kauden päätteeksi mestaruuden. Kuraly teki 40 pelaamassaan ottelussa tehot 19+10=29. Seuraavalla, viimeisellä yliopistokaudellaan, Kuraly toimi joukkueensa kapteenina. 36 ottelussa hän teki tehot 6+17=23, jonka lisäksi hänet valittiin liigan parhaaksi puolustavaksi hyökkääjäksi.


title: Sean Kuraly

text: Kesäkuussa 2015 Kuralyn viidennellä kierroksella, 133. pelaajana varannut San Jose Sharks kauppasi hänen pelaajaoikeutensa Boston Bruinsille. Kuralyn viimeisen yliopistokauden päätyttyä, maaliskuussa 2016 Boston solmi hänen kanssaan kaksivuotisen tulokassopimuksen.


title: Sean Kuraly

text: Kausi 2016–2017 oli Kuralyn ensimmäinen ammattilaistasolla. Hän debytoi NHL:ssä 3. marraskuuta 2016 ottelussa Tampa Bay Lightningia vastaan. Hän sai ottelussa jääaikaa 7.07 minuuttia. Ensimmäiset kaksi maaliansa hän teki 21. huhtikuuta 2017 pudotuspeliottelussa Ottawa Senatorsia vastaan. Yhteensä Kuraly pelasi ensimmäisellä kaudellaan Bostonin paidassa kahdeksan runkosarja- sekä neljä pudotuspeliottelua. Suurimman osan kaudesta hän edusti Bostonin AHL-farmiseura Providence Bruinsia. AHL:n puolella hän pelasi 54 runkosarjaottelua tehoin 14+12=26. Kuudessa pudotuspeliottelussa hän sai yhden syöttöpisteen.


title: Perejaslavin sopimus

text: Perejaslavin sopimus oli Ukrainan kasakkahetmanaatin ja Venäjän välillä 18. tammikuuta 1654 solmittu sopimus, jolla kasakat tunnustivat Venäjän tsaarin yliherruuden. Sopimus merkitsi aiemmin Puola-Liettualle kuuluneen Ukrainan päätymistä Venäjän yhteyteen yli kolmeksisadaksi vuodeksi. Sopimuksen täsmällinen sisältö on ollut osin kiistanalainen.


title: Perejaslavin sopimus

text: Kasakoiden vuonna 1648 käynnistämä kansannousu oli johtanut Ukrainan irtautumiseen Puolan vallasta, mutta sota kasakkahetmanaatin ja Puolan välillä pitkittyi jatkumaan vuosikausia. Hetmani Bohdan H’melnytskyi oli alun perin liittoutunut Krimin kaanikunnan ja sitten lyhytaikaisesti Osmanien valtakunnan kanssa, mutta kumpikaan liitto ei palvellut tarpeeksi Ukrainan etuja, joten H’melnytskyi päätti kääntyi Venäjän puoleen. Hän pyysi jo vuonna 1651 tsaari Aleksei Mihailovitšia ottamaan Ukrainan suojelukseensa autonomisena ruhtinaskuntana, mutta asia ei edennyt pariin vuoteen Venäjän epäluulojen vuoksi. Lokakuussa 1653 Venäjän säätykokous "zemski sobor" otti ehdotukseen myönteisen kannan ja tsaari Aleksei lähetti Vasili Buturlinin johtaman lähetystön neuvottelemaan Ukrainan kasakoiden kanssa. Joulukuussa 1653 kärsitty sotilaallinen tappio puolalaisia vastaan jätti kasakat alakynteen, joten kasakoiden yleiskokous ("rada") vastaanotti Venäjän lähetystön ja vannoi uskollisuutta tsaarille. Sopimus solmittiin Perejaslavin kaupungissa (; nyk. "Perejaslav-H’melnytskyi"). Liiton yksityiskohdista neuvoteltiin vielä maaliskuussa 1654 Moskovassa.


title: Perejaslavin sopimus

text: Perejaslavin sopimuksessa hetmanaatin kasakat tunnustivat Venäjän tsaarin yliherruuden ja tsaari vastaavasti vahvisti hetmanaatin sisäisen autonomian, kasakoiden perinteisen hallintotavan ja säätyerioikeudet sekä vanhan Liettuan lain. Hetmani sai oikeuden harjoittaa omaa ulkopolitiikkaa muiden ulkovaltojen paitsi Puolan ja Osmanien valtakunnan suhteen. Rekisteröityjen kasakoiden määrää nostettiin 60 000:een ja kasakoiden maanomistusoikeus vahvistettiin. Kasakoiden harmiksi venäläiset eivät suostuneet vahvistamaan sopimusta valalla, joten pelkästään ukrainalaisten vannoma uskollisuudenvala teki sopimuksesta epäsymmetrisen osapuolten kesken. Perejaslavin sopimus johti myös kolmetoistavuotiseen sotaan Venäjän ja Puolan välillä.


title: Perejaslavin sopimus

text: Perejaslavin sopimuksen alkuperäiset asiakirjat katosivat myöhemmin, eikä niiden täsmällisestä sisällöstä ole yksimielisyyttä. Jotkut ukrainalaiset historioitsijat ovat väittäneet venäläisten korvanneen myöhemmin alkuperäiset asiakirjat väärennöksellä, mutta tätä ei ole voitu osoittaa todeksi. Ukrainalaiset halusivat nähdä Perejaslavin sopimuksen molempia osapuolia sitovana tasavertaisena sopimuksena, joka turvaisi Ukrainan autonomian, kun taas venäläisten mielestä tsaari sai halutessaan muuttaa Ukrainalle antamiaan privilegioita yksipuolisesti. Näin kävikin, kun Venäjä myöhemmin alkoi kaventaa Ukrainan autonomiaa ja lopulta lakkautti sen kokonaan. Venäläisessä historiankirjoituksessa Perejaslavin sopimus on nähty ensisijaisesti Kiovan Venäjän aikaisen Venäjän ja Ukrainan yhteyden palauttamisena.


title: Tim Schaller

text: Timothy Robert Schaller (s. 16. marraskuuta 1990 Merrimack, New Hampshire, Yhdysvallat) on yhdysvaltalainen jääkiekkoilija, joka edustaa NHL-seura Vancouver Canucksia.


title: Tim Schaller

text: Schaller aloitti yliopistouransa Providence Collegessa kaudella 2009–2010. Hän pelasi joukkueessa neljän kauden aikana yhteensä 131 ottelua tehden niissä 29 maalia sekä 39 syöttöpistettä. Lisäksi hänelle kertyi 161 rangaistusminuuttia. Kaudet 2011–2012 ja 2012–2013 Schaller toimi joukkueen kapteenina. Näistä jälkimmäisellä hänet valittiin liigan parhaaksi puolustavaksi hyökkääjäksi.


title: Tim Schaller

text: Yliopiston jälkeen Schaller teki kahden vuoden mittaisen tulokassopimuksen NHL-seura Buffalo Sabresin kanssa. Ensimmäisen ammattilaiskautensa, 2013–2014, Schaller pelasi Sabresin AHL-farmiseura Rochester Americansissa. Hän pelasi tulokaskaudellaan 72 ottelua tehoin 11+7=18. Lisäksi hän pelasi viisi pudotuspeliottelua, joissa sai yhden syöttöpisteen.


title: Tim Schaller

text: Kaudella 2014–2015 Schaller pääsi pelaamaan Sabresissa 18 NHL-ottelua. Debyyttinsä hän teki 29. marraskuuta 2014 ottelussa Montreal Canadiensia vastaan. Hän laukoi ottelussa kerran maalia kohti ja sai jääaikaa 11.52 minuuttia. Ensimmäisen maalinsa Schaller teki Boston Bruinsia vastaan kolmannessa ottelussaan 21. joulukuuta. Suurimman osan kaudesta hän kuitenkin pelasi jälleen Americansissa. 65 AHL-ottelussa syntyivät tehot 15+28=43, jonka lisäksi hänelle kertyi 116 jäähyminuuttia.


title: Tim Schaller

text: Kesällä 2015 Schaller ja Sabres tekivät kauden 2015–2016 kattavan jatkosopimuksen. Schaller pelasi kauden aikana 17 NHL-ottelua, joissa teki yhden maalin.


title: Tim Schaller

text: Heinäkuussa 2016 Schaller siirtyi vapaiden pelaajien markkinoilta kaksisuuntaisella vuoden kestävällä sopimuksella Boston Bruinsiin. Kauden 2016–2017 Schaller pelasi kokonaisuudessaan Bruinsin NHL-kokoonpanossa tehden 59 runkosarjaottelussa tehot 7+7=14. Kuudessa pudotuspeliottelussa hän onnistui viimeistelemään yhden maalin. Kauden päätteeksi sopimusta jatkettiin vuodella.


title: HPKP

text: HPKP (eng. "HTTP Public Key Pinning") on internetin turvallisuutta parantava menetelmä, jossa HTTP ylätunnisteen (header) kautta verkkosivun ylläpitäjä antaa kopion julkisesta avaimestaan tai jopa koko varmenteen pitkäaikaiseen säilöön esimerkiksi käyttäjän selaimeen. Kun käyttäjä käy jälleen sivulla, vertailee hänen selaimensa sivun ylläpitäjän nyt antamaan avaimeen ja aiemmin antamaan avaimeen. Jos ne täsmäävät, käyttäjä jatkaa normaalisti sivun käyttöä. Jos avaimet eivät täsmää, voi kyseessä olla yritys suorittaa välistävetohyökkäys, jolloin käyttäjä saa asiasta varoituksen. HPKP suojaa siis välistävetohyökkäyksiltä.


title: HPKP

text: HPKP:n haittana voi olla mm. se, että jos HPKP:n vanhenemisen aika-asetus on liian pitkä ja sivun ylläpitäjän varmenne vanhenee tai sitä joudutaan muuttamaan yllättäen ennen HPKP vanhenemista, saavat sivua aiemmin käyttäneet varoituksen sivun turvattomuudesta ja saattavat lopettaa tai joutua lopettamaan sivun käytön. Tällöin sivun imago voi kärsiä ja sivun ylläpitäjä voi menettää rahaa asiakaskadon vuoksi. Termiä kutsutaan HPKP itsemurhaksi (eng. "HPKP suicide"). HPKP voi myös heikentää käyttäjän yksityisyyttä, sillä lista tallennetuista sivuista säilyy selainohjelmassa, ja laajalle levittäytynyt internetpalvelu (kuten Google) voi käyttää tätä ominaisuutta seuraamaan käyttäjän toimia internetissä. Lisäksi HPKP:tä voidaan käyttää väärin esimerkiksi jonkin verkkosivun ylätunnisteen hakkeroinnissa, jolloin hakkeri saa sivun hallintaansa ja voi kiristää sen ylläpitäjää ns. "HPKP ransom" -hyökkäyksessä.


title: HPKP

text: HPKP-säilö on usein mahdollista tyhjentää tai kytkeä HPKP ominaisuus pois päältä.


title: HPKP

text: Kirjoitushetkellä vuonna 2018 HPKP-tuki löytyy Firefox-, Opera- ja Chrome-selaimista. Edge- tai Safari-selaimissa tukea ei ole. Chrome-selaimessa tuki aiotaan lopettaa.


title: DTM-kausi 2018

text: DTM-kausi 2018 on DTM-sarjan 19. kausi. Kausi alkaa 5. toukokuuta Saksan Hockenheimringin moottoriradalla ja päättyy samalle radalle 14. lokakuuta.


title: Griffen Molino

text: Griffen Molino (s. 21. tammikuuta 1994 Trenton, Michigan, Yhdysvallat) on yhdysvaltalainen jääkiekkoilja, joka pelaa AHL-joukkue Toronto Marliesissa. Hän pelannee lähinnä AHL-joukkue Utica Cometsissa. Molino on pelipaikaltaan vasen laitahyökkääjä, mutta hän osaa pelata myös keskellä.


title: Griffen Molino

text: "The Sports Forecaster" -sivuston mukaan Molino on monipuolinen ja energinen hyökkääjä, joka kykenee tekemään myös kohtalaisen hyvin pisteitä. Molino ei ole kuitenkaan kovin isokokoinen ja hänellä on kehitettävää voimassa ja fysiikassa.


title: Griffen Molino

text: Elite Prospects -sivuston mukaan Molino on nopeajalkainen kahden suunnan hyökkääjä, joka voi pelata joko laidassa tai keskellä useimmiten alemmissa ketjuissa. Molino luistelee nopeasti ja hän tekee erinomaisia ratkaisuja kiireellisissäkin tilanteissa. Hän pelaa tasaisia vaihtoja ja Molinolla on hyvät hyökkäyspään vaistot. Hän puolustaa kovaa ja pelaa hyvin laitojen läheisyydessä.


title: Griffen Molino

text: Molino pelasi Little Caesarsin juniorijoukkueissa, jonka jälkeen hän siirtyi kaudeksi 2012–2013 Kanadaan CCHL-junioriliigan Brockville Bravesiin. Kesällä 2013 Molinon varasi sekä USHL-joukkue Sioux Falls Stampede 389. pelaajana että NAHL-joukkue Springfield Jr. Blues 88. pelaajana. Hän siirtyi kaudeksi 2013–2014 Stampedeen, jossa Molino teki USHL:n runkosarjassa tehot 8+31=39. Toukokuussa 2014 seura kauppasi hänet ja saman kesän neljännen kierroksen varausvuoron Muskegon Lumberjacksiin vaihdossa Chaz Switzeriin sekä saman kesän viidennen ja kolmannen kierroksen varausvuoroihin. Kaudella 2014–2015 Molino toimi Lumberjacksin varakapteenina ja oli joukkueen paras pistemies ja syöttäjä tehoilla 18+46=64. Molino jakoi koko USHL:n pistepörssin neljännen sijan Sioux City Musketeersin Joe Snivelyn ja Youngstown Phantomsin Maksim Letunovin kanssa. Hän eteni joukkueen kanssa aina Clark Cup -finaaleihin saakka, mutta mestaruuden vei kuitenkin Molinon entinen seura Sioux Falls Stampede otteluvoitoin 3–0.


title: Griffen Molino

text: Kaudeksi 2015–2016 Molino siirtyi Western Michigan Universityn yliopistojoukkueeseen. Hän teki "Freshman -vuotenaan" tehot 14+11=25, jotka riittivät joukkueen sisäisen piste- ja syöttöpörssin voittoon sekä sisäisen maalipörssin Sheldon Driesin kanssa jaettuun voittoon. "Sophomore -vuotenaan" 2016–2017 Molino oli WMU:n paras syöttäjä ja toiseksi paras pistemies Matt Iacopellin kanssa tehoilla 15+18=33. Yliopistokautensa jälkeen, maaliskuussa 2017 Molino teki kaksivuotisen tulokassopimuksen Vancouver Canucksin kanssa. Hän siirtyi heti myös seuran NHL-joukkueen vahvuuteen ja teki NHL-debyyttinsä 31. maaliskuuta 2017 Los Angeles Kingsia vastaan. Molino sai ottelussa jääaikaa 9.33 minuuttia. Hän pelasi kevään aikana Canucksissa viisi runkosarjaottelua ilman tehopisteitä.


title: Griffen Molino

text: Syksyn 2017 harjoitusleirin päätteeksi Canucks lähetti Molinon AHL-joukkue Utica Cometsin vahvuuteen.


title: Sipoon kahakka

text: Sipoon kahakka oli Sipoon kirkonkylässä 9. tammikuuta 1918 tapahtunut Sipoon suojeluskunnan ja Helsingin punakaartin aseellinen yhteenotto. Välikohtaus käynnistyi, kun Helsingin punakaartin osasto saapui junalla Sipooseen suorittamaan elintarvike- ja asetakavarikoita. Sipoon vanhan kirkon tuntumassa he törmäsivät paikalliseen suojeluskuntaan, jonka jälkeen syntyneessä tulitaistelussa sai surmansa kaksi punakaartin jäsentä. Myöhemmin illan aikana molemmat osapuolet olivat saamassa myös apuvoimia, mutta lopulta tilanne raukesi, kun Nikkilän rautatieasemalle perääntyneet punakaartilaiset palasivat takaisin Helsinkiin.


title: Sipoon kahakka

text: Suomessa oli jo syksyllä 1917 tapahtunut suojeluskuntien ja työväen järjestyskaartien välisiä yhteenottoja, jotka olivat vaatineet useita kuolonuhreja. Sipoon kahakka oli kuitenkin ensimmäinen Suomen itsenäistymisen jälkeinen vakava välikohtaus. Puolitoista viikkoa myöhemmin Viipurissa sattuneen Pietisen tehtaan kahakan tavoin sitä on myös pidetty sisällissodan todellisena alkuna, vaikka virallisesti sota käynnistyikin vasta 27. tammikuuta.


title: Sipoon kahakka

text: Tammikuussa 1918 Suomessa vallitsi jo kesästä lähtien maata vaivannut elintarvikepula. Se näkyi erityisesti kaupungeissa, mutta Sipoon kaltaisissa vauraissa maalaispitäjissä ruokaa oli edelleen. Hintojen nousun toivossa maanviljelijät ja varakkat porvarit olivat myös syyllistyneet elintarvikkeiden hamstrakseen ja jopa suoranaiseen keinotteluun. Ruokapulan johdosta Helsingin seudulle perustetut työväen järjestyskaartit olivat jo kesästä saakka suorittaneet Sipoon maataloissa elintarviketakavarikkoja. Sisällissodan valkoisia edustaneen historioitsija M. G. Schybergsonin mukaan niitä tekivät erityisesti Mellunkylän ja Malmin järjestyskaartit. Pitäjässä oli ilmeisesti esiintynyt myös öisiä elintarvikevarkauksia.


title: Sipoon kahakka

text: Kiristyneen yhteiskunnallisen tilanteen vuoksi porvaristo perusti eri puolille maata suojeluskuntia, jollainen muodostettiin myös Sipooseen 26. elokuuta 1917. Sen ensimmäinen päällikkö oli Söderkullan maanviljelyskoulun opettajana toiminut agronomi Carl Neovius, joka kuitenkin pian luopui tehtävästä työkiireidensä vuoksi. Tilalle valittiin Båskiksen kartanon omistajan Otto Hjalmar Oljemarkin vasta 17-vuotias poika Thorvald Oljemark, joka myöhemmin tuli tunnetuksi suomalaisten natsijärjestöjen puuhamiehenä. Sipoon suojeluskunta onnistui syksyn aikana hankkimaan Helsingistä kolmisenkymmentä sotilaskivääriä, lisäksi aseistuksena oli jäsenten omia metsästysaseita ja revolvereja. Marraskuun yleislakon aikana työväen järjestyskaartit alkoivat elintarvikkeiden ohella takavarikoimaan myös Sipoon porvariston aseita.


title: Sipoon kahakka

text: 9. tammikuuta 1918 oli Sipoossa kylmä ja tuulinen päivä, jolloin lämpötila pysyi 20 pakkasasteen tuntumassa. Helsingin punakaartin osasto astui Keravalle kello 5.20 lähteneeseen paikallisjunaan, tarkoituksenaan jatkaa sieltä Sipooseen suorittamaan ase- ja elintarviketakavarikkoja. Osa punakaartilaisista jäi junasta Malmin, Tikkurilan ja Korson asemilla, joille asetettiin vartiomiehet ja samalla myös kylissä sijainneet puhelinkeskukset vallattiin. Sanomalehtitietojen mukaan junanlähettäjä ei Keravalla suostunut päästämään Porvooseen matkalla ollutta junaa eteenpäin, joilloin punakaartilaiset pakottivat sen liikkeelle.


title: Sipoon kahakka

text: Kun Porvoon juna viimein saapui Nikkilän asemalle, liittyi helsinkiläisten joukkoon vielä paikallisia järjestyskaartin miehiä. Neljä punakaartilaista jäi asemalle vartioon, ja muut jakaantuivat kahteen osastoon. Niistä toinen valtasi Nikkilän kunnantalon ja puhelinkeskuksen, aloittaen samalla etsimään kylästä elintarvikkeita ja aseita. Toinen osasto puolestaan jatkoi nykyistä Isoa Kylätietä pitkin kohti reilun kilometrin päässä sijaitsevaa Sipoon kirkonkylää, jossa surin osa paikallisesta porvaristosta asui. Suojeluskuntalaiset olivat jo saaneet Keravalta sähkeen, jonka mukaan noin 70 punakaartilaista oli saapumassa junalla Nikkilään. Sipoon kirkolle hälytettiin noin 60 miestä, joista vajaalla puolella oli sotilaskivääri, muiden ollessa varustautuneina haulikoilla ja revolvereilla.


title: Sipoon kahakka

text: Suojeluskuntalaiset asettuivat ampumaketjuun hautausmaan pohjoispuolella sijainneen Storkärrsskogenin metsän reunaan, jonne punakaartin kuuden miehen etujoukko saapui puolenpäivän aikaan. Suojeluskuntalaisiin kuulunut poliisi kehotti heitä antautumaan, johon punakaartilaiset Schybergsonin mukaan vastasivat ampumalla. Laukaustenvaihdon yhteydessä neljä punakaartilaista haavoittui ja kaksi lähti pakoon, joista toista ammuttiin kuollettavasti selkään. Punakaartin pääjoukon ehtiessä apuun, suojeluskuntalaiset vetäytyivät läheiseen pappilaan, jonne he asettuivat puolustusasemiin. Toinen tulitaistelu päättyi lopulta noin kello 14, jolloin punakaartilaiset perääntyivät Nikkilän asemalle odottamaan Helsingistä saapuvia apuvoimia. Haavoittuneet toimitettiin lääkärin hoitoon Nikkilän mielisairaalaan, jossa yksi punakaartilainen menehtyi vammoihinsa.


title: Sipoon kahakka

text: Punakaartin vetäydyttyä Nikkilän asemalle, suunnittelivat suojeluskuntalaiset tekevänsä kiertoliikkeen radan pohjoispuolella sijaitsevan Martinkylän kautta, ja näin saartavansa heidät. Ajatuksesta kuitenkin luovuttiin, kun tuli tieto, että Sipoon eteläpuolella Immersbyssä ja Söderkullassa oli 150:n punakaartilaisen osasto valmiina marssimaan kohti kirkonkylää. Ne estivät myös pitäjän eteläosassa olleiden suojeluskuntalaisten saapumisen apujoukoiksi. Helsingin suojeluskuntalaiset puolestaan olivat jo aamulla saaneet tiedon punakaartin toimista, jolloin he päättivät viedä Sipooseen lisää kiväärejä. Punakaartilaisten pitäessä hallussaan rautatieasemia, aseet kuljetettiin Eteläsatamasta meren jäätä pitkin hiihtämällä Sipoonlahden kautta. Richard Schybergsonin ja Ivar Ståhlen johtama 20 miehen ryhmä ehti kuitenkin perille vasta myöhään iltapäivällä taistelun jo tauottua. Myös Porvoon suojeluskunta oli tulossa apuun, mutta päätti lopulta pysyä kaupungissa, kun punakaartilaisten pelättiin saapuvan hakemaan paikalliselta työväenyhdistykseltä sen hallussa olleita yleislakon aikana takavarikoituja aseita.


title: Sipoon kahakka

text: Punakaarti sai myöhään illalla avukseen Helsingistä ja Korsosta saapuneen 100–150 miehen osaston. Lehtitietojen mukaan Helsingin rautatiesemalla olleet asemamiehet kieltäytyivät senaatilta saamansa käskyn johdosta päästämään heidän junaansa matkaa. Punakaartilaiset kuitenkin ottivat aseilla uhkaamalla käyttöönsä neljä vaunua ja veturin antamaansa maksusitoumusta vastaan. Juna pääsi lopulta liikkeelle kuuden jälkeen illalla, ja Keravalta apuvoimat jatkoivat Nikkilään kello 21.10 lähteneellä matkustajajunalla. Helsingistä saapuneet olivat valmiita taisteluun suojeluskuntalaisia vastaan, mutta välikohtaukseen osallistuneet halusivat jo pitkän päivän jälkeen takaisin kotiinsa. Punakaartilaiset kävivät keskinäisiä neuvotteluja, ja päättivät matkustaa takaisin kello 22.20 lähteneellä junalla. Sisällissodan aikaisista Sipoon tapahtumista kirjoittaneen Martin Anderssonin mukaan Helsinkiin vietiin myös kaksi vangiksi saatua suojeluskuntalaista. Sipoon suojeluskunta ehti vielä illan aikana hälyttämään apuvoimia Itä-Uudeltamaalta, mutta liikkelle lähteneet Porvoon maalaiskunnan, Pornaisten ja Mäntsälän suojeluskuntien joukot kääntyivät takaisin kuultuaan punakaartilaisten poistumisesta.


title: Sipoon kahakka

text: Kahakassa saivat surmansa merimies Herman Nylund (s. 1884) ja kirjansitoja Wilho Riipinen (s. 1900). Heidät haudattiin juhlallisin menoin Hietaniemen hautausmaalle 20. tammikuuta. Saattoväki kokoontui Helsingin työväentalolle, josta surusaattue marssi soittokunnan johtamana Hietaniemeen. Kulkueessa oli "Työmiehen" tietojen mukaan 2 000 punakaartilaista sekä runsaasti katujen varsilta mukaan liittyneitä työläisiä.


title: Sipoon kahakka

text: Tapahtumista kirjoittaneet työväenlehdet kutsuivat välikohtausta ”porvarien tekemäksi rauhallisten työläisten murhaksi”. Valtaosa porvarienemmistöisen Sipoon asukkaista puolestaan oli tyytyväinen suojeluskuntalaisten saavuttamaan voittoon. Kahakan seurauksena Itä-Uudenmaan suojeluskuntalaiset tekivät 11. helmikuuta sopimuksen keskinäisestä yhteistyöstä.


title: Sipoon kahakka

text: Sipoon kahakkaa käsiteltiin myös sosialidemokraattien puolueneuvoston kokouksessa vain viikkoa ennen sisällissodan käynnistymistä. Puoluesihteeri Matti Turkia piti punakaartin menettelyä ”lapsellisena”, ja kansanedustaja Arthur Useniuksen mukaan punakaartin omavaltaisuus on yksi syy perustaa vallankumouskomitea.


title: Luettelo MGMT:n kappaleista

text: Tämä on luettelo MGMT -yhtyeen levyttämistä kappaleista aakkosjärjestyksessä.


title: Peder Biese

text: Hans Peder Biese (6. tammikuuta 1950 Helsinki – 14. joulukuuta 2017 Fuengirola, Espanja) oli suomalainen ekonomi, yritysjohtaja ja pääomasijoittaja. Hän oli Parocin toimitusjohtaja Parocin perustamisesta 1999 vuoden 2006 loppuun.. Hän oli Parocin palveluksessa nuoresta lähtien.


title: Peder Biese

text: Biese oli Suomen Sulkapalloliiton puheenjohtaja 1993–1998.


title: C3 (1929)

text: C3 oli Espanjan laivaston vuonna 1929 vesillelaskettu C-luokan sukellusvene. Alus osallistui Espanjan sisällissotaan hallituksen joukoissa kuten muutkin sukellusveneet. Saksan laivaston sukellusvene "U-34" upotti aluksen 12. joulukuuta 1936.


title: C3 (1929)

text: Alus tilattiin 17. helmikuuta 1915 Sociedad Española de Construcción Navalin (SECN) telakalta Cartagenasta. Alus laskettiin vesille 20. helmikuuta 1929 ja otettiin palvelukseen 4. toukokuuta 1929.


title: C3 (1929)

text: Aluksen testit Génovan sukellusveneiden pelastuskammion, jonka oli suunnitellut kapteeniluutnantti Arturo Génova Torrecuellar, kanssa saatiin päätökseen 14. syyskuuta 1931 Escombrerasissa.


title: C3 (1929)

text: Espanjan sisällissodan alkaessa 18. heinäkuuta 1936 alus oli Cartagenassa päällikkönään luutnantti Rafael Viniegra González, joka sai käskyn partioida yhdessä "B6":n, "Isaac Peralin", "C4":n ja "C6":n kanssa Gibraltarille. Alusten tehtävänä oli estää kapinallisten joukkojen ja materiaalien siirrot Pohjois-Afrikasta Iberian niemimaalle.


title: C3 (1929)

text: Oltuaan vain kaksi vuorokautta asemapaikoillaan laivue saapui 20. heinäkuuta Malagaan, jossa pääosa upseereista siirrettiin vankilaan kapinallisten tukemisesta. Seuraavana aamuna alus lähti "B6":n kanssa Malagasta Tangeriin suojaten tankkeri "Ophiria". Kaikki Malagassa olleet alukset lähtivät 27. heinäkuuta merelle Cadizin ympäristöön torjuakseen kansallismielisten saattueen, joka osoittautui harhautukseksi. Alus lähti "C2":n ja "C6":n kanssa Ceutan edustalle estääkseen "Almirante Cerveran", joka oli lähtenyt Ferrolista Gibraltarin alueelle, pääsyn satamaan.


title: C3 (1929)

text: Alus lähti 15. elokuuta Malagasta "C6":n kanssa Cantabricinmerelle, mistä ne palasivat Cartagenaan. Alus toisti matkan 25. elokuuta "C4":n ja "C5":n kanssa, jolloin oli tarkoitus paikantaa ja tuhota "España" ja "Almirante Cervera". Matka oli kuitenkin tulokseton.


title: C3 (1929)

text: Alus palasi 2. lokakuuta Välimerelle saapuen Malagaan 8. lokakuuta. Alus partioi 12. joulukuuta 1936 pinta-ajossa neljä merimailia Malagasta kaakkoon, kun Saksan laivaston sukellusveneen "U-34" laukaisema torpedo osui alukseen. Alus upposi vieden mukanaan miehistön lukuun ottamatta aluksella ollutta luotsia ja kahta muuta miehistönjäsentä.


title: Uudenmaan Pelastusliitto

text:
Uudenmaan Pelastusliitto ry (UPL) - Nylands Räddningsförbund rf. on pelastusalan kattojärjestö Uudenmaan alueella toimiville, paloturvallisuustyön ja väestönsuojelutyön rekisteröidyille yhdistyksille. UPL perustettiin 1952 yhdistämään vapaaehtoinen väestönsuojelu- ja paloturvallisuustyö Uudellamaalla. UPL on yleishyödyllinen kansalaisjärjestö, jonka tavoitteena on edistää uusimaalaisten omatoimista varautumista ihmisten, omaisuuden ja ympäristön turvaamiseen normaali- ja poikkeusoloissa.
Toimintaamme kuuluu sopimuspalokuntien koulutus sekä turvallisuuskoulutus niin yksityisille henkilöille, yhteisöille että yrityksille. Järjestöpuolella toimintamuotojamme ovat yleinen palokuntatoiminta sekä palokuntien nais-, nuoriso - ja veteraanityö. Jäsenpalokuntia UPL:lla on 100, joista 10 on Helsingistä.


title: Uudenmaan Pelastusliitto

text: UPL:n tärkeimmät yhteistyökumppanit ovat Uudenmaan pelastuslaitokset (LUP, KUP ja IUP). UPL:n toiminnanjohtajana toimii Pekka Vänskä 2017-) ja hallituksen puheenjohtajana pelastusjohtaja Jyrki Landstedt Keski-Uudenmaan pelastuslaitokselta. [1]


title: Uudenmaan Pelastusliitto

text: UPL kuuluu jäsenjärjestönä Suomen Pelastusalan Keskusjärjestöön (SPEK). SPEK-ryhmään kuuluu 13 alueellista pelastusliittoa, jotka mm. tuottavat pelastustoimen koulutusta ja kehittävät alueensa turvallisuutta valistaen ja neuvoen.


title: Uudenmaan Pelastusliitto

text: UPL:n toimisto sijaitsee Vantaalla osoitteessa Vapaalantie 2 A 7, 01650 Vantaa.


title: Uudenmaan Pelastusliitto

text: Uudenmaan läänin palokuntaliiton perustaminen tuli ajankohtaiseksi, kun palokuntien järjestöllisen uudelleen organisoinnin yhteydessä Yleinen Palokuntaliitto muuttui Palokuntien Keskusliitoksi, johon jäseneksi liittyminen tapahtui läänin palokuntaliittojen kautta.


title: Uudenmaan Pelastusliitto

text: Kevään ja kesän 1952 aikana pidettiin Helsingin maalaiskunnan palokuntien keskustoimikunnan sekä Keravan ja lähiympäristön palopiiri ry:n edustajien yhteisiä kokouksia liiton perustamiseksi.


title: Uudenmaan Pelastusliitto

text: Uudenmaan läänin palokuntaliiton perustava kokous kutsuttiin koolle Tieteellisten seurojen talolle 21.9.1952. Kokouksessa päätettiin liiton perustaminen, hyväksyttiin liiton säännöt ja valittiin liitohallitus. Ensimmäiseksi puheenjohtajaksi valittiin palomestari Allan Harne vuosille 1952 –1954. Liiton toiminta keskittyi aluksi jäsenten hankintaan. Perustamisvuonna jäseninä oli 22 palokuntaa.


title: Uudenmaan Pelastusliitto

text: Uudenmaan läänin palokuntaliiton toiminnan tehostamiseksi liittokokous 15.4.1956 päätti piirijaosta. Palokuntapiirejä muodostui neljä ja piireille laadittiin johtosäännöt.


title: Uudenmaan Pelastusliitto

text: Piirijaossa noudatettiin myös kaukoavustusalueiden toiminnallisia rajoja.


title: Uudenmaan Pelastusliitto

text: Koulutustoiminta alkoi palokuntaleirien ja suurpaloharjoitusten sekä kilpailujen järjestämisillä. Leirit olivat yhteisiä miehille ja palokuntapojille. Kurssitoimintaa vaikeutti kuitenkin varojen puute. Palosuojelurahasto ryhtyi vuonna 1958 antamaan varoja kurssitoimintaan Palokuntien Keskusliiton kautta ja tämä avustus helpotti koulutuksen ja kurssien järjestämistä.


title: Uudenmaan Pelastusliitto

text: Uudenmaan palokuntaliiton ensimmäiseksi sihteeri/toiminnanjohtajaksi valittiin Johan Rosenberg 1952 – 1953. Häntä ovat seuranneet Victor Wiceen 1954 - 1955, Harri Virranne 1956 ja Veikko Toivonen 1956 – 1964. Liiton puheenjohtajana toimi Ilmari Vesihiisi vuosina 1954 –1964.


title: Uudenmaan Pelastusliitto

text: Uudenmaan palokuntaliiton 10-vuotisjuhla pidettiin hotelli Klaus Kurjessa 15.4.1962. Vuosijuhlan yhteydessä vihittiin liiton lippu, jonka Palokuntaliiton Naistoimikunta oli teettänyt ja lahjoittanut.


title: Uudenmaan Pelastusliitto

text: Jäsenpalokuntia oli vuoden 1962 lopulla yhteensä 126 ja kannatusjäseniä 27 kuntaa.


title: Uudenmaan Pelastusliitto

text: Toisen toimintavuosikymmen aikana Uudenmaan palokuntaliiton toiminta vakiintui. Palokuntapiirit toimivat omilla alueillaan järjestäen koulutusta ja suurpaloharjoituksia. Liiton toimintaan on vaikuttanut ainakin valtakunnallinen hanke vuonna 1968, kun Palokuntien Keskusliiton ja Suomen Palosuojeluyhdistyksen toiminnot yhdentyivät Suomen Palontorjuntaliitoksi. Tästä seurasi mm. Suomen Palontorjuntaliiton mallisääntöjen aiheuttamat muutokset lisäyksillä että, nimi tulee olla suomen- ja ruotsinkielinen, kotipaikka Helsinki ja hallitukseen puheenjohtajan lisäksi kuului 15 jäsentä. Palontorjuntaliiton edustaja oli liiton kevätkokouksessa 1971 kuulemassa, kuinka Suomen Palontorjuntaliiton mallisäännöt on otettu huomioon.


title: Uudenmaan Pelastusliitto

text: Vuotuisissa toiminnoissa läänin palokuntanaiset ovat olleet voimakkaasti tukemassa liiton toimintoja antaen tietysti muonitus- ja kahvihuoltoa erilaisissa tilaisuuksissa sekä tukemalla taloudellisesti varsinkin Palokuntapoikatyötä ja tarvittaessa koko liittoa. Naiset avustivat liittoa myös kustantamalla liiton pienoislippujen tankoja ja lippujen jalkoja.


title: Uudenmaan Pelastusliitto

text: Liiton puheenjohtajina toimivat Ilmari Vesihiisi 1963 – 1964 ja Veikko Toivonen 1965 – 1973. Liiton sihteeri/toiminnanjohtajana toimi Veikko Toivonen 1963 – 1964 ja toiminnanjohtajina Leo Johansson 1965 – 1969 sekä Carl von Bell 1969 – 1974.


title: Uudenmaan Pelastusliitto

text: Liitossa oli vuoden 1972 lopulla varsinaisia palokuntajäseniä 160 ja kuntajäseniä 29.


title: Uudenmaan Pelastusliitto

text: Liiton kolmas toimintavuosikymmen on toiminnallisesti ollut verrattain tasaista. Jonakin vuonna oli havaittavissa notkahdusta palokuntakoulutuksessa osanottajien vähyydestä johtuen, mutta toiminta on jatkunut.


title: Uudenmaan Pelastusliitto

text: Vuosittain on liiton hallitus antanut suurkiitokset naistyölle, jonka toiminta on ollut erittäin aktiivista. Vuonna 1976 palokuntanaiset ovat todenneet omassa toimintakertomuksessaan, että uudessa palo- ja pelastustoimilaissa olemme samanarvoisia miesten kanssa, enää ei puhuta miehistä, vaan henkilöistä.


title: Uudenmaan Pelastusliitto

text: Voidaan todeta tasa-arvon saavuttaneen myös Uudenmaan läänin palokuntaliittoon.


title: Uudenmaan Pelastusliitto

text: Henkilövaihdokset niin puheenjohtajien kuin toiminnanjohtajien kohdalla olivat liiton toiminnan vilkkaimmat. Puheenjohtajina toimivat Veikko Toivonen 1973, Urpo Vihanto 1974 – 1975, Victor Wiceen 1976 – 1978, Carl von Bell 1979 – 1980 ja Kalevi Miettinen 1981 – 1982. Toiminnanjohtajina toimivat Carl von Bell 1973, Antti Kotaviita 1974 – 1976, Jaakko Aaltonen 1977 – 1980 ja Carl von Bell 1981- 31.1.1989.


title: Uudenmaan Pelastusliitto

text: Liiton jäsenmäärässä oli havaittavissa pientä laskua ja vuoden 1982 lopussa oli varsinaisia palokuntajäseniä 143 ja kuntajäseniä 31.


title: Uudenmaan Pelastusliitto

text: Uudenmaan läänin palokuntaliiton neljäs toimintavuosikymmen alkoi valmistelulla liiton nimenmuutokseen. Uudeksi liiton nimeksi tuli Uudenmaan läänin palontorjuntaliito - Nylands läns brandvärnsförbund ry. Vuosikertomuksessa todetaan, että uusi nimi vastaa paremmin sitä laajempaa toimintakenttää mitä liitolla nykyään on. Palokuntanaisten toiminta on ollut lujaa työntekoa niin omaa jäsenistöä kohtaan kuin myös kohdennettuna ulkopuolisiin. Palokuntanuorisotyö on myös todettu vilkkaaksi.


title: Uudenmaan Pelastusliitto

text: Liiton sääntömuutos aiheutti myös sen, että liiton hallituksen jäsenmäärä pieneni yhdeksään jäseneen.


title: Uudenmaan Pelastusliitto

text: Palokuntanaiset ottivat koulutusohjelmaan Kodin paloturva koulutuspaketin.


title: Uudenmaan Pelastusliitto

text: Liiton koulutusrintamalla koulutusta on ryhdytty antamaan myös vakinaiselle henkilöstölle täydennyskoulutuksena.


title: Uudenmaan Pelastusliitto

text: Uutena aluevaltauksena voidaan pitää liiton osallistumista valtakunnallisille Venemessuille 1988 ja liiton osastolla oli kävijöitä tungokseen asti. Vuoden 1988 lopussa alkoi haku myös kokopäiväisen toiminnanjohtajan sekä osa-aikaisen toimistovirkailijan palkkaamiseksi.


title: Uudenmaan Pelastusliitto

text: Valtiovalta aiheutti liiton toimintaan pieniä yllätyksiä 1990. Sisäasiainministeriön päätös puolivakinaisen palokunnan sivutoimisen henkilöstön ja sopimuspalokunnan sammutus- ja pelastustyöhön osallistuvan henkilöstön kelpoisuuteen. Päätökseen liittyvässä muistiossa todetaan, että voimassa olevien säädösten perusteella kunta huolehtii kunnallisten palokuntien sivutoimisen ja vapaaehtoisen miehistön perus – ja täydennyskoulutuksen järjestämisestä. Koulutuksen painopiste suunnattiin kouluttajakoulutukseen, jotta kuntien järjestämien tai lääninliitolta tilaamien peruskurssien ohjelmat, opetusaineistot ja koulutustaso olivat yhdenmukaiset. Tavoitteisiin kuitenkin päästiin. Toinen valtiovallalta tullut muutos koski palosuojelurahaston päätöstä pienentää anottuja määrärahoja ja ettei avustusta saa käyttää päätoimisen henkilöstön täydennyskoulutukseen. Koulutussuunnitelmat tarkistettiin ja koulutus saatiin toteutettua suunnitellulla tavalla.


title: Uudenmaan Pelastusliitto

text: Liiton puheenjohtajana on toiminut Matti Ylätupa 1983 – 1997.


title: Uudenmaan Pelastusliitto

text: Liiton toiminnanjohtajina ovat toimineet Carl von Bell 1983 – 31.1.1989 ja Kauko Salonaho 1.2.1989 – 31.8.1994. Toimistovirkailijoina ovat toimineet Tuuli Sundell 6.2.- 4.4.1989 ja Marja – Leena Vilhunen 10.4.1989 - 2012.


title: Uudenmaan Pelastusliitto

text: Liiton jäseninä oli vuoden 1992 lopussa varsinaisia palokuntajäseniä ja muita 148 ja kuntajäseniä 32.


title: Uudenmaan Pelastusliitto

text: Viides toimintavuosikymmen alkoi jälleen kerran muutoksilla. Valtakunnallisesti elettiin aikaa, jolloin vuoden 1992 lopussa olivat Suomen palontorjuntaliitto ja Suomen väestönsuojelujärjestö lopettaneet toimintansa ja Suomen Pelastusalan keskusjärjestö aloitti toimintansa 1993 alkaen. Uudenmaan läänin palontorjuntaliitossa tehtiin myös työtä uudistukselle. Vuoden 1993 syyskokouksessa uudeksi liiton nimeksi tuli hallituksen ehdotus Uudenmaan Pelastusliitto – Nylands Räddningsförbund. Äänestys oli tiukka. Muutoin läänin alueen yhdistyminen jäi vielä toteutumatta vuoden 1993 aikana ja lopullisesti uudet säännöt ja nimi otettiin käyttöön 29.5.1994. Aluetasolla käytännön yhdentyminen tapahtui siten, että entinen palokuntapiiri ja entinen väestösuojeluyhdistys yhdistivät toimintansa, ja näin muodostui alueellinen pelastusyhdistys, joka jatkoi sekä piirin että VSS - yhdistyksen työtä. Ensimmäisinä pelastusyhdistyksinä liiton jäseniksi hyväksyttiin Länsi – Uudenmaan pelastusyhdistys ja Vantaan pelastusalan yhdistys.


title: Uudenmaan Pelastusliitto

text: Liiton keskeisimpänä tehtävänä on ollut koulutuspalvelujen tuottaminen. Pääpaino koulutuksessa on ollut sivutoiminen ja vapaaehtoinen henkilöstö ja uutena mm. varautumiskoulutuksen kouluttajakoulutuksen aloittaminen.


title: Uudenmaan Pelastusliitto

text: Liiton toimisto toteutti prosessin, jolla liiton toiminta saatiin näkyvämmäksi ja samanaikaisesti tapahtui toimiston muutto näkyvämmälle toimipaikalle Albertinkadulle Helsingin keskustaan.


title: Uudenmaan Pelastusliitto

text: Liiton koulutuksen ohella tiedotus ja valistus ovat tulleet vakiintuneeksi toiminnaksi. Valtakunnallisiin Nou Hätä- ja Exit- valistuskampanjoihin on osallistuttu aktiivisesti.


title: Uudenmaan Pelastusliitto

text: Toimintojen lisääntyessä liiton hallitus päätti palkata koulutussihteeriksi Anne Sepposen vuoden 1997 alusta alkaen ensin puolipäiväisenä ja syksyllä kokoaikaisena. Vuoden 1998 kesäkuussa palkattiin liittoon koulutuspäälliköksi Tomi Timonen vakinaiseen työsuhteeseen. Liiton organisaatiouudistus, missä liiton ja aluejäsenten toimintojen yhteen sulauttaminen tapahtui, toteutettiin vuoden 1999 aikana ja uusi organisaatio aloitti uudella vuosituhannella. Alueyhdistyksissä vakinaisessa työsuhteessa olleet Heikki Aalto ja Markku Savolainen siirtyivät liiton palvelukseen. 1.1.2000 palokuntakoulutuspäällikkönä aloitti Markku Savolainen (-24.12.2010) ja 1.1.2000 varautumisen koulutuspäällikkönä Heikki Aalto (-31.3.2001). 1.4.2001 varautumisen koulutuspäällikkönä aloitti Aulis Partanen (2001- ).


title: Uudenmaan Pelastusliitto

text: Uudenmaan Pelastusliitto ja Länsi – Suomen Pelastusliitto perustivat 1999 aikana Safe Sec Oy nimisen yhtiön, johon vuoden 2000 alusta siirrettiin liitojen yritysturvallisuuskoulutus ja – konsultointi. Yhtiön kautta saatiin eriytettyä varsinainen yleishyödyllinen ja aatteellinen toiminta liiton toiminnaksi ja muu mm. liiketoiminta hoidetaan yhtiön toimesta. Vuoden 1999 lopussa Tomi Timonen ja Anne Sepponen siirtyivät Safe Sec Oy:n palvelukseen.


title: Uudenmaan Pelastusliitto

text: Palokuntanaistyö ja palokuntanuorisotyö ovat jatkaneet menestyksellistä toimintaa koko toimintavuosikymmenen aikana. Viimevuosien palokuntaleireille on osallistunut vuosittain viidestäsadasta seitsemäänsataan nuorta.


title: Uudenmaan Pelastusliitto

text: Viimeisin ja näkyvin muutos liiton toiminnassa oli muutto Vantaan Vapaalaan 1999, jolloin liitto sai ajanmukaiset toimi- ja koulutustilat.


title: Uudenmaan Pelastusliitto

text: Liiton puheenjohtajina ovat toimineet Matti Ylätupa 1993 – 1997 (k. 21.5.2017), Veijo Nuppola 1998 - 2015 ja Jyrki Landstedt 2015 - .


title: Uudenmaan Pelastusliitto

text: Liiton toiminnanjohtajina ovat toimineet Kauko Salonaho 1993 – 31.8.1994, Ari Keijonen 1.10.1994 – 18.3.2002 ja Tomi Timonen 19.3.2002 - 31.12.2006 (alussa puolitoimisesti ja myöhemmin kokopäiväisenä), Frans Schaper 1.1.2007 - 31.12.2007, Markku Virtanen 1.1.2008 - 31.12.2017 ja Pekka Vänskä 1.1.2017 - .


title: Praça do Comércio

text: Praça do Comércio (vanhalta nimeltään "Terreiro do Paço") on aukio Lissabonin keskustassa Tajojoen rannalla. Se on noin 35 000 neliömetrin kokoinen, valtion mahtia kuvaava aukio, vaikkakin sen nimi viittaa torikauppaan.


title: Praça do Comércio

text: Nykyisen muotonsa aukio sai Pombalin markiisin aikana 1700-luvun lopulla. Aukion kolmella sivulla on komeat pylväskäytävät, ja joen puolella olevat portaat laskeutuvat joen rantaan. Aukio on myös julkisen liikenteen solmukohta, ja rannasta on lauttayhteys joen toiselle puolelle. Pohjoislaidalla sijaitsee riemukaari, joka yhdistää hallintorakennukset toisiinsa ja jonka ali pääsee Rua Augusta -kadulle. Katu johtaa kaupungin toiselle keskeiselle aukiolle Rossioon.


title: Praça do Comércio

text: Vuoden 1755 maanjäristykseen saakka aukiolla sijaitsi kuninkaallinen Ribeira-palatsi. Aukio oli myös kuningasmurhan näyttämönä, kun kuningas Kaarle surmattiin siellä 1908.


title: Henry Bolton

text: Henry Bolton (s. 2. maaliskuuta 1963 Kenian siirtomaa ja protektoraatti) on brittiläisen EU-vastaisen Ukip-puolueen puheenjohtaja.


title: Henry Bolton

text: Boltonin edeltäjä on Steve Crowther. Syksyllä 2017 Ukipin puheenjohtajaksi valitun Boltonin puheenjohtajuus on vaakalaudalla tammikuussa 2018, kun puolueen toimeenpaneva komitea äänesti yksimielisesti epäluottamuksen puolesta. Bolton ei eroa puheenjohtajan paikalta vapaaehtoisesti, joten puolueen tulee järjestää hätäkokous, jossa vähintään 250 puolueen jäsenen on äänestettävä erottamisesta.


title: Henry Bolton

text: Tilanteen aiheutti Boltonin naisystävän rasistiset kommentit prinssi Harryn morsiamesta Meghan Marklesta. Boltonin naisystävä ilmoitti katuvansa sanojaan, ja Bolton ilmoitti suhteen päättyneen.


title: Tales of Zestiria

text: Tales of Zestiria () on Namcon "Tales of" -roolipelisarjaan kuuluva peli. Peli julkaistiin Japanissa PlayStation 3:lle tammikuussa 2015 sekä Yhdysvalloissa ja Euroopassa lokakuussa 2015. Länsimainen versio julkaistiin myös PlayStation 4:lle ja Windowsille. Japanissa PlayStation 4 -versio julkaistiin heinäkuussa 2016.


title: Tales of Zestiria

text: Tarina sijoittuu ihmisten ja maailman vakauttajina toimivien henkimäisten olentojen nimeltä "seraphim" asuttamaan maailmaan, jossa poika nimeltä Sorey ottaa tehtäväkseen kukistaa Glenwoodin maailmaa uhkaavat negatiivisista tunteista syntyneet olennot, hellionit.


title: Tales of Zestiria

text: Nuori mies nimeltä Sorey oli kasvanut "seraphimin" keskuudessa kylässä nimeltä Elysia. Eräänä päivänä hän ja hänen ystävänsä vesi-"seraph" Mikleo tutkivat läheisiä raunioita ja pelastavat tytön nimeltä Alisha Diphda ja vievät hänet Elysiaan. Alishan lähdettyä kotiin, Sorey ja Mikleo kohtaavat Lunarren, joka on hellioniksi kutsuttu olento. He kohtaavat myös Järven neitona tunnetun tuli-"seraph"in nimeltä Lailah. Lailah ryhtyy Soreyn päälordiksi ("Prime Lord") ja Mikleo ensimmäiseksi alilordiksi ("Sub-Lord"), antaen Soreylle kyvyn puhdistaa hellioneja ja ryhtyä Paimeneksi ("Shepherd"). Sorey, Mikleo ja Lailah tapaavat Alishan, joka paljastuu Hylandin kuningaskunnan prinsessaksi ja ryhtyy Soreyn ”aseenkantajaksi” ("Squire") taistellakseen hellioneja vastaan tämän rinnalla. He alkavat matkustaa valtakuntien halki puhdistaakseen hellioneja ja etsiäkseen ”Katastrofin herraa” ("Lord of Calamity"), joka on vastuussa Kaaoksen aikakauden aiheuttamisesta olemalla hellionien synnyn aiheuttaneen ”pahansuopuuden” lähde. Matkalla he kohtaavat hellioneja itsenäisesti metsästävät tuuli-"seraph"in nimeltä Zaveid ja Soreyn toiseksi alilordiksi ryhtyy maa-"seraph" nimeltä Edna, jonka veli Eizen on muuttunut pahansuopuuden vaikutuksesta lohikäärmeeksi. Alishan resonanssi eli kyky nähdä "seraphim"ia on kuitenkin alhainen ja hankaloittaa Soreyn tehtävää, minkä vuoksi hän joutuu jättämään ryhmän.


title: Tales of Zestiria

text: Hyland ja Rolancen keisarikunta ajautuvat sotaan ja Hyland ottaa Alishan panttivangikseen pakottaakseen Soreyn auttamaan heitä. Taistelun aikana Heldalf, Katastrofin herra, näyttäytyy ja melkein tappaa Soreyn, mutta salamurhaaja Rose pelastaa hänet. Sorey saa tietää neljästä pyhäköstä, joiden kokeista Paimenen täytyy selvitä tullakseen vahvemmaksi. Matkan aikana paljastuu, että Rosella on korkean tason resonanssi, joten hänestä tulee Soreyn uusi aseenkantaja. Ryhmään liittyy myös Rosea suojeleva tuuli-"seraph" nimeltä Dezel. Neljän kokeen jälkeen ryhmä joutuu Heldalfia palvelevan "seraph"in Symonnen ansaan. Lisäksi paljastuu, että Dezelin päämäärä oli kostaa Symonnelle ystävänsä kuolema ja Rosen johtaman salamurhaajakillan häpäiseminen. Rose haavoittuu ja Dezel joutuu uhraamaan itsensä. Zaveid liittyy ryhmään Dezelin tilalle Soreyn uudeksi tuulen alilordiksi.


title: Tales of Zestiria

text: Kun ryhmä kohtaa Heldalfin jälleen, tämä ei haluakaan tappaa heitä, vaan yrittää houkutella Soreyn puolelleen. Ryhmä perääntyy ja he päättävät ottaa selvää Heldalfin menneisyydestä. Heille paljastuu, että Heldalf oli alun perin Rolancen kenraali, jonka entinen Paimen nimeltä Michael oli pakottanut sitoutumaan langenneeseen "seraph" Maotelusiin ja tehnyt kuolemattomaksi rangaistuksena kylänsä hylkäämisestä vihollisen hyökkäyksen aikana. Tämä oli täyttänyt Heldalfin vihalla ja tehnyt hänestä Katastrofin herran. Kylän asukkaista kaksi vauvaa, joista toinen oli muuttunut uhrausrituaalin kautta "seraph"iksi, pelastuivat ja vietiin "seraphim"in kylään kasvatettaviksi. Nämä vauvat olivat Sorey ja Mikleo. Kuultuaan tämän kaiken, Sorey tovereineen kohtaa Heldalfin viimeisessä taistelussa ja muuttavat hänet takaisin ihmiseksi. Antaakseen Heldalfille rauhan, Sorey surmaa hänet ja yhdistyy Maotelusin kanssa karkottaakseen maailmasta kaiken pahansuopuuden, jotta ihmiset ja "seraphim" voivat vihdoin elää sovussa. Lopputekstien jälkeen näytetyssä kohtauksessa Mikleo tutkii vuosia myöhemmin eräitä raunioita ja unestaan herännyt Sorey pelastaa hänet putoamiselta.


title: Sichuan Airlines

text: Sichuan Airlines Co., Ltd. () on kiinalainen lentoyhtiö, jonka päämaja sijaitsee Chengdu Shuangliun kansainvälisellä lentoasemalla Chengdussa, Sichuanin maakunnassa, Kiinassa. Yhtiö operoi lähinnä Kiinan sisäisiä lentoja Chengdusta ja Chongqing Jiangbein kansainväliseltä lentoasemalta.


title: Merikaapeli (sähkönsiirto)

text: Merikaapelit ovat merenpohjaan laskettuja kaapeleita, jolla välitetään tietoliikennettä tai sähköenergiaa. Vaativien olosuhteiden takia ne tulee rakentaa äärimmäisen vahvoiksi, ja pitkät välimatkat aiheuttavat myös teknisiä haasteita.


title: Merikaapeli (sähkönsiirto)

text: On olemassa merenalaisia kaapeleita, joilla välitetään sähköenergiaa, mutta ne eivät ole kovinkaan pitkiä. Näissä tapauksissa käytetään suuria jännitteitä ja tasavirtaa (HVDC). Esimerkkejä merenalaisista sähkökaapeleista ovat Ahvenanmaan, Ruotsin, Suomen ja Viron väliset kaapelit.


title: Merikaapeli (sähkönsiirto)

text: Suurten sähkövirtamäärien siirtämiseen pidetään parhaimpana tasavirtaa, koska tasavirtakaapelit vaativat vähemmän loistehoa kuin merenalaiset vaihtovirtakaapelit. Sen lisäksi kolmivaiheinen vaihtovirta vaatii kolme johdinta, kun taas tasavirralle riittää yksi tai kaksi.


title: Merikaapeli (sähkönsiirto)

text: Vaihtovirtakaapeleiden pituutta rajoittaa aktiivisten johtimien ja ympäröivän maan (tai veden) välinen kapasitanssi. Tietyn kaapelipituuden jälkeen kaapelin kuluttama loisteho vie johtimen koko jännitteensiirtokapasiteetin, joten käyttökelpoisen virran siirtäminen tulee mahdottomaksi.


title: Indiana Pacers – Detroit Pistons -joukkotappelu

text: Pacers–Pistons-joukkotappelu (tunnetaan myös nimellä Malice at the Palace) oli NBA-liigassa Indiana Pacersin ja Detroit Pistonsin välisessä koripallo-ottelussa syntynyt joukkotappelu ja sekamellakka 19. marraskuuta 2004. Ottelu käytiin Pistonsin kotiareenalla, Palace of Auburn Hills -stadionilla Michiganissa.


text: Ottelun peliaikaa oli jäljellä enää 45,9 sekuntia kun joukkueiden välille syntyi tappelu. Se levisi lopulta katsomoihin asti, kun Pacersin Ron Artest ja muut pelaajat alkoivat tappelemaan fanien kanssa. Ottelu keskeytettiin Pacersin johtaessa pistein 97–82. Viimeiset sekunnit jätettiin pelaamatta ja Pacersille myönnettiin voitto.


text: Pelikieltoja jaettiin yhdeksälle pelaajalle yhteensä 146 ottelun edestä. Viisi tappeluun osallistunutta fania pidätettiin pahoinpitelystä ja heille annettiin elinikäinen porttikielto Pistonsin kotiotteluihin.


title: Agent X

text: Agent X on yhdysvaltalainen toiminta-draamasarja, jonka on luonut William Blake Herron. Sarjan esittäminen aloitettiin Yhdysvalloissa 8. marraskuuta 2015.


title: Agent X

text: TNT ilmoitti lopettavansa sarjan yhteen kauteen joulukuussa 2015.


title: Agent X

text: Astuttuaan Yhdysvaltain varapresidentin virkaan Natalie Maccabee (Sharon Stone) saa tietää, että perustuslaissa on salainen pykälä, joka laajentaa varapresidentin valtaa päättää minkälaisiin valtion turvallisuuteen liittyviin tehtäviin salainen Agentti X, John Case (Jeff Hephner) lähetetään. Agentti X:n vastuulle kuuluvat pääsääntöisesti tehtävät, joihin esimerkiksi CIA tai FBI eivät pysty koskemaan.


title: Agent X

text: Sarjan pilottijakso kuvattiin Vancouverissa.


title: Agent X

text: Metacritic antoi sarjalle arvosanaksi 43/100 pistettä. Rotten Tomatoesin arvostelijat antoivat arvosanaksi 28 % ja sivuston käyttät 56 %.


title: Bakel

text: Bakel on kaupunkikunta ja Bakelin departementin hallinnollinen keskus Tambacoundan alueella Senegalissa. Se sijaitsee Senegaljoen varrella 210 kilometriä Tambacoundasta koilliseen. Kunnassa on 16 600 asukasta (vuonna 2013, väestönlaskenta).


title: Bakel

text: Kunnan pinta-ala on neljä neliökilometriä. Sen itäpuolella virtaa Senegaljoki, joka toimii Mauritanian vastaisena rajana. Joki synnyttää kaupungin ympärille tulva-altaita. Ilmasto on sudanilais-sahelilainen. Vuotuinen sademäärä on 500–600 millimetriä.


title: Bakel

text: Kaupungin historiallisen ytimen muodostaa Faidherben linnoituksen ympärille syntynyt Grimpalé Montagne. Muut kaupunginosat ovat Bakel Coura, Dar Es Salam, Modinkané, Ndiayega ja Yaguiné. Asukkaista 52 % on soninkeja, 20 % tukuloreja, 8 % wolofeja ja 5 % fulbeja.


title: Bakel

text: Jolofista paenneet wolofit perustivat Bakelin soninkejen hallitsemalle Gajaagan alueelle 1700-luvulla. Ranskalaiset rakensivat vuonna 1820 linnoituksen, josta tuli vuoteen 1850 mennessä tärkeä arabikumin kauppapaikka. Bakel kärsi Umar Tallin johtamien tukulorien hyökkäyksistä, mutta sai vuoden 1860 jälkeen takaisin sotilaallisen ja taloudellisen merkityksensä. Kaupunki taantui 1800-luvun lopulla Médinen linnoituksen rakentamisen ja Kayesin kasvun seurauksena.


title: Bakel

text: Bakelista on päällystetty tieyhteys Sant-Louisin ja Malin rajan väliselle N2-maantielle. Senegaljoella liikennöidään moottoriveneillä.


title: Bakel

text: Kaupunki on laajan maatalousalueen taloudellinen keskus. Yli puolet väestöstä harjoittaa maanviljelyä ja karjanhoitoa. Jokivarren keinokastelluilla pelloilla viljellään hirssiä, maissia, vihanneksia ja maapähkinää. Kotieläimiä ovat naudat, lampaat, vuohet, hevoset ja siipikarja. Kalastuksen merkitys on vähäinen. Kaupankäynti keskittyy maatalous-, keräily- ja teollisuustuotteisiin. Lisäksi harjoitetaan käsityöammatteja.


title: Bakel

text: Kunnassa toimii kolme alakoulua, lyseo ja kaksi ammattikoulua. Terveyspalvelut käsittävät terveyskeskuksen, kaupungin terveysaseman sekä armeijan ja santarmilaitoksen sairaalat. Bakelissa on sähkö- ja vesijohtoverkko. Viemäriverkkoa tai kunnollista jätehuoltoa ei ole.


title: Bakel

text: Paikallisia nähtävyyksiä ovat Faidherben linnoitus, tutkimusmatkailija René Caillién huvila sekä vuosittain vietettävät Bakelin kulttuuripäivät. Matkailun kehitystä rajoittaa majoituspalvelujen vaatimaton taso.


title: Kay Ivey

text: Kay Ivey (s. 15. lokakuuta 1944 Camden, Alabama) on yhdysvaltalainen republikaanisen puolueen poliitikko, joka on toiminut vuodesta 2017 Alabaman kuvernöörinä. Hän oli demokraattisen puolueen jäsen vuoteen 2002.


title: Hannu Jalonen (yleisurheilija)

text: Hannu Jalonen (s. 18. syyskuuta 1989) on suomalainen kuulantyöntäjä. Hän edustaa Parkanon Urheilijoita ja hänen valmentajanaan toimii Timo Jalonen.


title: Hannu Jalonen (yleisurheilija)

text: Jalonen on saavuttanut sisäratojen SM-kilpailuista kuulantyönnön pronssia vuonna 2013. Hänen ennätyksiään 7,26 kilon kuulalla ovat ulkoa 17,57 metriä (2011) ja hallista 17,27 metriä (2013).


title: Mika Lönnblad

text: Mika Petteri Lönnblad (s. 11. tammikuuta 1977) on suomalainen yleisurheilija, joka on aloittanut moniotteluissa ja keskittynyt myöhemmin heittolajeihin ja etenkin kuulantyöntöön. Hän on edustanut vuodesta 2008 lähtien Turun Urheiluliittoa ja hänen valmentajanaan on vuodesta 2009 lähtien toiminut Pekka Maisila.


title: Mika Lönnblad

text: Lönnblad on saavuttanut sisäratojen SM-kilpailuista kuulantyönnön pronssia vuosina 2010 ja 2012 sekä seitsenottelun pronssia vuonna 2003. Hänen ennätyksiään 7,26 kilon kuulalla ovat ulkoa 17,88 metriä (2011) ja hallista 17,65 metriä (2012). Lisäksi hän on otellut seitsenottelussa pisteet 5116 (1995) ja kymmenottelussa pisteet 7139 (1996).


title: Sami Kalliomäki

text: Sami Kalervo Kalliomäki (s. 11. maaliskuuta 1983) on aktiiviuransa päättänyt suomalainen kuulantyöntäjä. Hän edusti Ikaalisten Urheilijoita ja hänen valmentajanaan toimi Jorma Kalliomäki.


title: Sami Kalliomäki

text: Kalliomäki saavutti sisäratojen SM-kilpailuista kuulantyönnön pronssia vuonna 2009. Ennätyksikseen hän työnsi 7,26 kilon kuulalla ulkona 18,37 metriä (2006) ja hallissa 17,32 metriä (2009). Virallisiin kilpailuihin Kalliomäki ei ole osallistunut vuoden 2011 jälkeen.


title: Maria Arokallio

text: Maria Arokallio (s. 14. lokakuuta 1981 Jalasjärvi) on aktiiviuransa päättänyt suomalainen kuulantyöntäjä. Hän edusti Jalasjärven Jalasta ja hänen valmentajinaan toimivat Ahti Arokallia ja Janne Palokangas.


title: Maria Arokallio

text: Arokallio saavutti sisäratojen SM-kilpailuista kuulantyönnön pronssia vuonna 2002. Ennätyksikseen hän työnsi neljän kilon kuulalla ulkona 14,05 metriä (2002) ja hallissa 14,08 metriä (2003). Virallisiin kilpailuihin Arokallio ei ole osallistunut vuoden 2004 jälkeen.


title: Riitta Pelli

text: Riitta Maria Pelli (s. 25. huhtikuuta 1978 Anjalankoski) on aktiiviuransa päättänyt suomalainen kuulantyöntäjä. Hän edusti vuodesta 2000 lähtien Esbo Idrottsföreningiä ja hänen valmentajinaan toimi vuoteen 2001 saakka Soili Paljakka.


title: Riitta Pelli

text: Pelli saavutti sisäratojen SM-kilpailuista kuulantyönnön hopeaa vuonna 2001. Ennätyksikseen hän työnsi neljän kilon kuulalla ulkona 14,34 metriä (2000) ja hallissa 13,98 metriä (1996). Virallisiin kilpailuihin Pelli ei ole osallistunut vuoden 2002 jälkeen.


title: Ossi Vanne

text: Ossi Vanne (s. 16. toukokuuta 1963) on aktiiviuransa päättänyt suomalainen kuulantyöntäjä. Hän edusti Raision Kuulaa ja hänen valmentajinaan toimivat Volmar Tammi ja Ilkka Hanski.


title: Ossi Vanne

text: Vanne saavutti sisäratojen SM-kilpailuista kuulantyönnön hopeaa vuosina 1985 ja 1987. Ennätyksikseen hän työnsi 7,26 kilon kuulalla ulkona 18,22 metriä (1985) ja hallissa 17,87 metriä (1985). Virallisiin kilpailuihin Vanne ei ole osallistunut vuoden 206 jälkeen.


title: Congratulations

text: Congratulations voi tarkoittaa muun muassa seuraavia asioita:


title: College Park (Maryland)

text: College Park on kaupunki Prince George'sin piirikunnassa, Marylandin osavaltiossa, Yhdysvalloissa. Kaupungin väkiluku oli vuoden väestönlaskennassa 30 413. California City on pinta-alaltaan osavaltion kolmanneksi suurin kaupunki. Kaupungissa sijaitsee Marylandin yliopisto.


title: SEAT 1200 Sport

text: SEAT 1200 Sport on SEATin vuosina 1975–1981 valmistama kaksiovinen coupé-korinen automalli. Se perustuu tekniikaltaan SEAT 127 -malliin.


title: SEAT 1200 Sport

text: Terävälinjaisen auton ilmanvastuskerroin on 0,37. Muotoilu perustuu vuoden 1970 Torinon autonäyttelyssä esillä olleeseen NSU Nergal -konseptiautoon. Saksalainen NSU ei kuitenkaan tuonut mallia markkinoille ja myi auton piirrustukset SEATille, joiden pohjalta syntyi 1200 Sport.


title: SEAT 1200 Sport

text: 1200 Sport -mallissa oli SEAT 124:stä peräisin oleva 1,2-litrainen bensiinimoottori, teholtaan 67 hevosvoimaa. Vuonna 1977 esiteltiin 1430 Sport, jossa oli SEAT 1430 -mallin 1,4-litrainen 77-hevosvoimainen moottori. Vuosina 1975–1979 malleja valmistettiin yhteensä 19 329 kappaletta. Vuonna 1980 valmistui kaksi autoyksilöä ja seuraavana vuonna vielä yksi.


title: MM-rallikausi 2018

text: MM-rallikausi 2018 oli rallin maailmanmestaruussarjan 46. kausi. Kausi alkoi Monte Carlo -rallilla tammikuussa ja päättyi Australian ralliin marraskuussa. Kauden aikana ajettiin yhteensä 13 rallia.


title: Toisen aallon post-punk

text: Toisen aallon post-punk () on vaihtoehtorockin tai indierockin suuntaus, joka on alkuperäisen post-punk-liikkeen jälkeläinen. Se on saanut vaikutteita 1990-luvun popmusiikkiin päin suuntautuneesta punkista. Suuntaus syntyi ja on aktiivisin englanninkielisissä maissa, kuten Yhdysvalloissa, Britanniassa ja Australiassa. Erityisen vahvoilla se on New Yorkin musiikkipiireissä. Suosittuja toisen aallon post-punk-yhtyeitä ovat muun muassa Interpol, Franz Ferdinand, The Strokes, The Killers ja Arctic Monkeys.


title: Toisen aallon post-punk

text: Suomessa on joitakin toisen aallon post-punk-yhtyeitä, kuten helsinkiläinen The Orders ja Tampereelta kotoisin oleva UltraNoir.


title: Infante (1750)

text: Infante eli San Luiz Gonzaga oli Espanjan laivaston vuonna 1750 vesille laskettu 70-tykkinen linjalaiva.


title: Infante (1750)

text: Alus tilattiin Havannasta Kuubasta. Alus laskettiin vesille 1750.


title: Infante (1750)

text: Britannian kuninkaallinen laivasto valtasi aluksen 13. elokuuta 1762 Havannan valtauksen yhteydessä. Alus liitettiin 1762 74-tykkisenä kolmannen luokan linjalaivana kuninkaalliseen laivastoon nimellä "HMS Infanta" ensimmäisenä päällikkönään John Elphinston, joka purjehti aluksen Britteinsaarille. Alus saapui 27. toukokuuta 1763 Portsmouthiin, jossa se tutkittiin 17. kesäkuuta 1765. Amiraliteetti teki 29. kesäkuuta päätöksen aluksen lunastamisesta ja alus lunastettiin 9. heinäkuuta. Alus kunnostettiin huhtikuusta marraskuuhun 1765 Portsmouthissa, mikä maksoi 16 927 puntaa 16 shillinkiä ja yhdeksän dimeä. Alus myytiin 26. huhtikuuta 1775 romutettavaksi Robert Killinsgsleylle 1 605 punnalla.


title: Eteokreetit

text: Eteokreetit (, ”aidot kreetalaiset”) olivat Kreetalla antiikin aikana asunut kansa, joka oli ilmeisesti saarta esihistoriallisella ajalla asuttaneiden jälkeläisiä. Eteokreetin kieli oli heidän puhumansa ei-kreikkalainen kieli, jota ei tunneta muutoin kuin muutamista piirtokirjoituksista.


title: Eteokreetit

text: Eteokreetit saattoivat olla minolaisten jälkeläisiä, ja heidän puhumansa kieli saattoi olla minolaista kieltä tai sukua sille, mutta koska kumpaakaan kieltä ei tunneta, tästä ei ole varmuutta.


title: Eteokreetit

text: Antiikin ajan Kreetalla asui useita kansoja, joista osa oli saaren varhaisempia ei-kreikkalaisia asukkaita, osa mykeneläisperäisiä kreikkalaisia eli akhaijeja ja osa niin kutsutun doorilaisvalloituksen myötä tulleita doorilaisia heimoja. Homeros kuvaa tilanteen seuraavasti "Odysseiassa", mainiten samalla myös eteokreetit:


title: Eteokreetit

text: Myöhemmän antiikin aikana eteokreettejä pidettiin saaren kaikkein varhaisimpina asukkaina, ja siksi nämä saivat nimityksen ”aidot kreetalaiset” sanasta "eteos" (, ”aito”). Näiden katsottiin olleen pieni osa saarta alun perin asuttaneesta kansasta (tai kansoista), ja muodostaneen antiikin aikana saaren asujaimiston myöhemmin tulleiden mykeneläisten ja vielä myöhemmin tulleiden doorilaisten kanssa.


title: Eteokreetit

text: Kreetalta tehdyt piirtokirjoituslöydöt ovat vahvistaneet jonkin tällaisen antiikin aikaisia kuvauksia vastaavan kansan olemassaolon saarella. Ne sijoittuvat arkeologisesti jälkiminolaisen ajan kontekstiin. Kaikki löydöt ovat peräisin Kreetan itäosista Dreroksesta ja Praisoksesta.


title: Eteokreetit

text: Eteokreetteihin yhdistetyt piirtokirjoitukset on kirjoitettu kreikkalaisella kirjaimistolla, mutta niiden teksti ei kuitenkaan ole kreikkaa. Kontekstista voidaan päätellä, että niiden kieli on todennäköisesti eteokreettien kieltä. Osa teksteistä on kaksikielisiä, eli niissä on oletettavasti sama teksti sekä eteokreetiksi että kreikaksi. Varhaisemmat piirtokirjoitukset on tehty arkaaisella kreetalaisella kirjaimistolla ja myöhemmät joonialaisella kirjaimistolla.


title: Eteokreetit

text: Tunnetuissa piirtokirjoituksissa on yhteensä vain 422 kirjainta, ja niistä on voitu tunnistaa vain muutamia mahdollisia sanoja. Kontekstista päätellen tekstit ovat todennäköisesti polisten virallisia päätöksiä tai muita vastaavia dokumentteja.


title: Eteokreetit

text: Dreroksesta on löydetty ainakin yksi eteokreetinkielinen piirtokirjoitus, josta käytetään nimeä DRE 1, ja joidenkin lähteiden mukaan myös toinen kirjoitus DRE 2. Ne on kummatkin ajoitettu 600- tai 500-luvulle eaa. Ne löydettiin Dreroksen Delfinionin eli Apollon Delfinioksen pyhäkön raunioista. Kirjoitukset katosivat toisen maailmansodan aikana. Niistä on kuitenkin säilynyt tekstien kopiot. Kumpikin kirjoitus on kaksikielinen, ja niissä on teksti sekä kreikaksi että eteokreetiksi.


title: Eteokreetit

text: Praisoksesta on löydetty ainakin kolme eteokreetinkieliestä piirtokirjoitusta, PRA 1 (500-luku eaa.), PRA 2 (300-luku eaa.) ja PRA 3 (200-luku eaa.) Lisäksi on löydetty kaksi piirtokirjoitusta, jotka ovat todennäköisesti eteokreetinkielisiä, PRA 4 (200/100-luku eaa.) ja PRA 5 (500-luku eaa.), sekä neljä 500-luvulta 200-luvulle eaa. ajoittuvaa piirtokirjoitusten fragmenttia, joista on epäselvää, onko niiden kieli eteokreettiä vai sittenkin kreikkaa. Kirjoitukset ovat Iraklionin arkeologisessa museossa.


title: Eteokreetit

text: Esimerkki: piirtokirjoituksen PRA 1 eli oheisessa kuvassa olevan kiven teksti sekä sen translitteraatio:


title: Eteokreetit

text: Aiemmassa tutkimuksessa on esiintynyt Psychrón piirtokirjoituksena (myös alkusanansa mukaan Epion-piirtokirjoitus) tunnettu teksti, jossa on viisi joonialaisella kirjaimistolla kirjoitettua sanaa sekä kolme lineaari-A-kirjoitusta muistuttavaa merkkiä. Tämä piirtokirjoitus on kuitenkin osoitettu nykyaikana tehdyksi väärennökseksi.


title: Eteokreetit

text: Tunnettujen tekstien lyhyyden vuoksi niiden ja niissä käytetyn kielen tulkinta on hankalaa ellei mahdotonta. Kieli saattaa olla sama kuin lineaari-A-kirjoitusten kieli tai minolaisten hieroglyfien kieli, tai sitten kaikki nämä kolme ovat eri kieliä. Kieltä on yritetty yhdistää muun muassa indoeurooppalaisiin ja seemiläisiin kieliin joidenkin pääteltävissä olevien yksityiskohtien avulla, mutta toistaiseksi mitään tulkintaa ei ole voitu perustella erityisen hyvin eikä toisia tulkintoja paremmin.


title: Eteokypriootit

text: Eteokypriootit (”aidot kyproslaiset”) on nimitys, jota käytetään Kyproksella antiikin aikana asuneesta kansasta, jonka oletetaan olleen saarta esihistoriallisella ajalla asuttaneiden jälkeläisiä. Eteokypriootin kieli oli heidän puhumansa ei-kreikkalainen kieli, jota ei tunneta muutoin kuin piirtokirjoituksista. Kumpikaan nimitys ei ole antiikin aikainen, vaan ne on kehitetty nykytutkimuksessa vastineeksi Kreetan eteokreeteille ja eteokreetin kielelle.


title: Eteokypriootit

text: Kyproksella puhuttiin antiikin aikana ilmeisesti ainakin kolmea kieltä. Kreikkalaisissa siirtokunnissa, kuten Pafoksessa ja Salamiissa, puhuttiin muinaiskreikan arkado-kyproslaista murretta; vanhemmissa foinikialaisissa asutuksissa, ennen kaikkea Kitionissa, foinikiaa; ja eräissä muissa asutuksissa, ennen kaikkea etelärannikon Amathuksessa, jotakin tuntematonta kieltä, jota nykytutkimuksessa kutsutaan eteokypriootiksi. Kansat kuitenkin sekoittuivat ajan kuluessa ainakin osittain.


title: Eteokypriootit

text: Eteokyprioottien oletetaan usein olleen saarta esihistoriallisella kaudella asuttaneiden jälkeläisiä. Koska piirtokirjoituslöydöt ajoittuvat kuitenkin pääosin kyproklassiselle kaudelle 400- ja 300-luvuille eaa., ei ole kuitenkaan mahdotonta, että kyseessä olisikin joku saarelle vasta myöhemmin muuttanut kansa.


title: Eteokypriootit

text: Eteokyprioottia kirjoitettiin niin kutsutulla kyproslaisella kirjoituksella, joka perustui Kyproksen esihistoriallisen kauden niin kutsuttuun kyproslais-minolaiseen kirjoitukseen. Se on tavukirjoitusjärjestelmä, joka koostuu 56 kirjoitusmerkistä. Kirjoitusjärjestelmällä kirjoitettiin saarella myös kreikkaa, minkä ansiosta kirjoitusta voidaan lukea. Kirjoitus säilyi käytössä hellenistiselle kaudelle saakka.


title: Eteokypriootit

text: Tunnetuin eteokypriootinkielinen piirtokirjoitus on Amathuksesta löydetty kaksikielinen, sekä eteokypriootiksi että kreikaksi kirjoitettu teksti noin vuodelta 600 eaa. Se on Amathuksen kaupungin omistuskirjoitus eräälle Aristonille.


title: Eteokypriootit

text: Huolimatta siitä, että eteokyprioottiset kirjoitukset voidaan ainakin periaatteessa lukea auki, kieltä ei ole kyetty tulkitsemaan. Koska osa teksteistä on kaksikielisiä, tekstejä on voitu vertailla. Tätä kautta eteokyprioottisista teksteistä on kyetty kuitenkin lukemaan vain nimiä, jotka esiintyvät myös kreikkalaisessa tekstissä. Nimien lisäksi yhtään muuta sanaa ei ole kyetty tulkitsemaan varmuudella. Se, että teksteistä voidaan lukea kreikankielisissä teksteissä olevat nimet, osoittaa kuitenkin sen, että kyproslaisen kirjoituksen merkeillä oli samat äännearvot myös eteokyprioottia kirjoitettaessa.


title: Eteokypriootit

text: Esimerkkejä tulkituista nimistä:Muita kielen piirteitä tekstien perusteella:Kieltä on ehdotettu muun muassa anatolialaiseksi kieleksi, seemiläiseksi kieleksi ja hurrin kieleksi.


title: Kyproslais-minolainen kirjoitus

text: Kyproslais-minolainen kirjoitus ("kypro-minolainen tavukirjoitus") on Kyproksella esihistoriallisella ajalla noin 1550–1050 eaa. käytössä ollut lineaarikirjoitusjärjestelmä. Se oli tavukirjoitusta, joka koostui arviolta 74 kirjoitusmerkistä. Kirjoitusjärjestelmää ei ole onnistuttu tulkitsemaan, eikä sillä kirjoitettua kieltä tunneta.


title: Kyproslais-minolainen kirjoitus

text: Kyproslais-minolaista kirjoitusta käytettiin Kyproksella koko myöhäisen pronssikauden ajan eli noin vuosina 1550–1160 eaa. Sama aika oli Kreetalla myöhäisminolaista kautta ja Manner-Kreikassa mykeneläistä kautta. Kyproslais-minolaisen kirjoituksen oletetaan perustuvan minolaisen kulttuurin Kreetalla käyttämään lineaari-A-kirjoitukseen, jota ei myöskään ole tulkittu. Ei ole tietoa, kirjoitettiinko näillä kahdella kirjoitusjärjestelmällä samaa, niin kutsuttua minolaista kieltä, vai eri kieliä.


title: Kyproslais-minolainen kirjoitus

text: Kypros sijaitsi merkittävien kauppareittien varrella, ja sillä oli yhteyksiä eri puolille, niin Kreikkaan, Kreetalle, Anatoliaan, Lähi-itään kuin Egyptiinkin. On esitetty eri arvailuja siitä, miksi kirjoitus perustettiin juuri kreetalaiseen esikuvaan. Mahdollisesti tämä johtui yksinkertaisesti siitä, että tarve kirjoitukselle ja valmis esikuva kohtasivat sopivalla hetkellä; lisäksi esikuvan valintaan on voinut vaikuttaa se, että kreetalainen lineaarikirjoitus on ollut helpompi omaksua kuin esimerkiksi nuolenpääkirjoitus. Toisaalta kirjoituksessa on nähty vaikutteita myös juuri nuolenpääkirjoituksesta.


title: Kyproslais-minolainen kirjoitus

text: Kyproslais-minolaisella kirjoituksella kirjoitettuja tekstejä tunnetaan noin 250 kappaletta, yhteensä noin kirjoitusmerkin verran. Lähes kaikki on löydetty Kyprokselta. Merkittävin löytöpaikka saarella on Égkomi (usein ”Enkomi”), josta on löydetty selvästi suurin määrä tekstejä, yli 100 kappaletta. Lisäksi muutama teksti on löydetty Syyrian rannikolta Ras Shamra-Ugaritista, ja joitakin tekstejä mahdollisesti Askelonista. Suurin osa löydetyistä teksteistä on lyhyitä, alle 10 kirjoitusmerkkin pituisia. Kirjoitusta esiintyy muun muassa savesta tehdyissä palloissa, sylintereissä ja tauluissa sekä votiivijalustoissa. Merkit on kaiverrettu, leikattu tai leimattu, tai ainakin yhdessä tapauksessa maalattu.


title: Kyproslais-minolainen kirjoitus

text: Niin kutsutulla kypro-geometrisella kaudella noin 1000-luvulla eaa. tai vähän sen jälkeen Kyproksella kehittyi kyproslais-minolaisen kirjoituksen pohjalta niin kutsuttu kyproslainen kirjoitus. Sitä käytettiin saarella kreikan kielen ja myös eteokyproksen kielen kirjoittamiseen aina 200-luvulle eaa. saakka. Erään teorian mukaan myös Palestiinan rannikon filistealaiset olisivat jatkokehittäneet kyproslais-minolaista kirjoitusta paikalliseen käyttöön. Löydösten vähäisyyden perusteella tätä ei voida kuitenkaan todistaa.


title: Kyproslais-minolainen kirjoitus

text: Ensimmäiset kyproslais-minolaista kirjoitusta sisältäneet löydöt tehtiin Égkomista ja Hala Sultan Tekkestä noin vuonna 1899. Ne olivat kirjoitusta sisältäneitä savipalloja sekä mykeneläistä alkuperää olleita vaaseja. Termin ”kyproslais-minolainen kirjoitus” kehitti Sir Arthur Evans vuonna 1909. Ensimmäinen löydettyjen tekstien julkaisu oli Stanley Cassonin vuonna 1937 julkaisema. Ensimmäiset kirjoitusta sisältäneet savitaulut löydettiin Égkomista vuonna 1952. Muita merkittäviä löytöpaikkoja ovat Ras Shamra-Ugarit (1950–1960-luvut), Kition ja Hala Sultan Tekke (1970-luku) ja Kalavasós-Ágios Dimítrios (1980-luku). Kirjoituksen tutkimusta on edistänyt ennen kaikkea Émilia Masson.


title: Kyproslais-minolainen kirjoitus

text: Kyproslais-minolainen kirjoitus on selvästi tavukirjoitusta, koska sen merkkien määrä on liian suuri aakkoskirjoitukselle ja liian pieni logografiselle kirjoitukselle (kuva-/hieroglyfi- tms. kirjoitukselle).


title: Kyproslais-minolainen kirjoitus

text: Kyproslais-minolaisten kirjoitusmerkkien tarkasta lukumäärästä on ollut eri tulkintoja. Masson erotti 114 merkkiä, mutta myöhemmässä tutkimuksessa osan hänen tunnistamistaan merkeistä on tulkittu edustavan samaa merkkiä, ja niin merkkien lukumäärää on pudotettu 74:ään. Kirjoitusmerkeistä 14 on samoja kuin myöhemmässä kyproslaisessa kirjoituksessa. Kirjoitusmerkeissä on jonkun verran yhtäläisyyttä nuolenpääkirjoituksen kanssa. Jotkut kirjoitusmerkeistä muistuttavat puolestaan lineaari-A- ja lineaari-B-kirjoituksen merkkejä. Numeromerkit ovat samat kuin lineaari-A:ssa ja lineaari-B:ssä. Kyproslais-minolaista kirjoitusta kirjoitettiin vasemmalta oikealle.


title: Kyproslais-minolainen kirjoitus

text: Kirjoitus jaetaan yleensä neljään muotoon tai ryhmään; tämä jako on peräisin Massonilta:Jako tehtiin tutkimuksessa alun perin kronologisesti, ja ryhmien katsottiin edustavan kirjoituksen eri kehitysvaiheita. Myöhemmin arkeologiset löydökset ovat kuitenkin osoittaneet, että eri ryhmien merkit ovat olleet käytössä ainakin osittain samanaikaisesti. Arkaainen muoto oli selvästi kehittynyt minolaisesta lineaari-A:sta, ei pelkästään saanut siitä vaikutteita. Merkittävin muutos kirjoituksessa tapahtui siirryttäessä arkaaisesta muodosta CM1-muotoon. Kirjoituksen arvellaan tuolloin, tai viimeistään muodossa CM2, saaneen vaikutteita nuolenpääkirjoituksesta kirjoitusmerkkien muotoihin.


title: Kyproslais-minolainen kirjoitus

text: Kirjoitusta ei ole kyetty tulkitsemaan. Tulkinta on vaikeaa, koska löydettyjä tekstejä on melko vähän ja ne ovat suhteellisen lyhyitä. On mahdollista, että kirjoitus ja siinä käytetty kieli jäävät kokonaan tulkitsematta, ellei tekstejä löydy merkittävästi lisää, tai ellei löydy jotakin kaksikielistä tekstiä, joka voisi toimia tulkinnan avaimena.


title: Kyproslais-minolainen kirjoitus

text: Kyproslais-minolaisen kirjoituksen merkit ovat ehdolla lisättäväksi Unicode-standardiin koodeilla U+12D00–U+12D74. Standardiehdotuksessa eri merkkejä on välimerkit mukaan lukien yhteensä 117. Kirjoitukseen liittyvät numeromerkit ovat jo standardissa koodeilla U+10100–U+1013F.


title: Kyproslainen kirjoitus

text: Kyproslainen kirjoitus ("kyprioottinen kirjoitus") on antiikin aikainen Kyproksella noin 1000-luvulta 200-luvulle eaa. käytetty kirjoitusjärjestelmä. Se on tavukirjoitusjärjestelmä, joka koostuu 56 kirjoitusmerkistä. Kirjoituksella kirjoitettiin pääasiassa kreikan kieltä, mutta sitä käytettiin myös Kyproksen varhaisemman ei-kreikkalaisen kielen, niin kutsutun eteokypriootin, kirjoittamiseen.


title: Kyproslainen kirjoitus

text:
Kyproslainen kirjoitus kehitettiin kypro-geometrisella kaudella 1000-luvulla eaa., ja varhaisin tunnettu kirjoitusjärjestelmää käyttävä teksti on ajoitettu noin vuoteen 1050 eaa. Kirjoitus perustui Kyproksen esihistoriallisen kauden niin kutsuttuun kyproslais-minolaiseen kirjoitukseen, joka oli käytössä noin ajalla 1550–1050 eaa. ja koostui 63 tavumerkistä. Sen oletetaan puolestaan perustuvan varhaisempaan lineaari-A-kirjoitukseen, joka oli minolaisen kulttuurin käytössä. Kyproslaisessa kirjoituksessa vaikuttaisi olevan myös paljon lineaari-B-kirjoituksen vaikutusta.
Kirjoituksen syntyaika oli aikaa, jolloin Kyprokselle saapui kreikkalaisia asuttajia, kuten doorilaisvalloitusta Peloponnesokselta paenneita mykeneläisiä. Kirjoitusta käytettiinkin ilmeisesti heti alusta kreikan kielen kirjoittamiseen saaren varhaisempien asukkaiden kielen eteokyproksen ohella. Siinä missä Manner-Kreikan kreikkalaiset kehittivät kreikan kielen kirjoittamiseen kreikkalaisen kirjaimiston foinikialaisen kirjaimiston pohjalta, Kyproksella kreikan kieleen sovitettiin siis saaren varhaisempi kirjoitusjärjestelmä. Tämä on huomiota herättävää siksi, että Kreikan saamien foinikialaisten vaikutteiden on täytynyt kulkea Kyproksen kautta tai ainakin vierestä, mutta silti saarella syntyi oma kirjoitusjärjestelmä.


title: Kyproslainen kirjoitus

text: Kyproslaisella piirtokirjoituksella tunnettuja tekstejä tunnetaan yli kappaletta. Niistä suurin osa, noin on peräisin Kyprokselta, mutta löytöjä on tehty myös saaren ulkopuolelta, kuten Egyptistä. Kirjoitus tunnetaan erityisesti myöhemmistä vaiheistaan 500-luvulta 200-luvulle eaa. Sillä kirjoitettu kreikka oli Kyproksen arkado-kyproslaista murretta. Kreikkalaisella kirjaimistolla kirjoitettuja piirtokirjoituksia tunnetaan Kyprokselta enemmän vasta 400-luvulta eaa. lähtien. Tämän jälkeen koko klassisen kauden ajan kreikkalainen ja kyproslainen kirjoitus olivat käytössä Kyproksella samanaikaisesti. Kreikkalainen kirjaimisto muuttui hallitsevaksi saarella viimeistään hellenistisellä kaudella 300-luvun eaa. lopulta alkaen, ja kyproslaisen kirjaimiston käyttö käytännössä lakkasi 200-luvulle eaa. tultaessa. Kyproslaiset vaikuttavat pitäneen omintakeista kirjoitustaan merkittävänä osana paikallista identiteettiään ja murrettaan, mikä selittänee kirjoituksen säilymisen niin pitkään.


title: Kyproslainen kirjoitus

text: Ensimmäinen kirjoitusta sisältänyt löytö tehtiin Idalionista vuonna 1869. Kyseinen teksti oli sama kreikankielinen teksti sekä kreikkalaisella kirjaimistolla että kyproslaisella kirjoituksella kirjoitettuna, ja tarpeeksi pitkä, mitkä tekijät mahdollistivat koko kirjoitusjärjestelmän tulkitsemisen jo pian tekstin löydyttyä.


title: Kyproslainen kirjoitus

text: Kyproslainen kirjoitus muodostui 56 eri kirjoitusmerkistä. Kirjoitusmerkeistä 14 on samoja kuin kyproslais-minolaisessa kirjoituksessa. Kyproslaista kirjoitusta kirjoitettiin oikealta vasemmalle. Kirjoitusmerkistön perusidea vastaa lineaari-B-merkkien (ja esimerkiksi japanin kana-merkkien) ideaa: se koostuu tavumerkeistä, jotka vastaavat pelkästä vokaalista tai konsonantista ja vokaalista muodostuvia avotavuja ("a e i o u", "ka ke ki ko ku" jne.). Kuten lineaari-B:ssä, kirjoituksessa ei ollut merkkejä kaikille kreikan kielen äänteille; esim. äänteellä [k] alkavia tavuja käytettiin myös [g]:n ja [kh]:n esittämiseen, äänteellä [p] alkavia tavuja [b]:n ja [ph]:n esittämiseen ja äänteellä [t] alkavia tavuja [d]:n ja [th]:n esittämiseen. Sananloppuinen [n], [s] tai [r] on esitetty tavuilla "ne", "se" ja "re". Numeromerkit ovat samat kuin lineaari-A:ssa, lineaari-B:ssä ja kyproslais-minolaisessa kirjoituksessa.


title: Kyproslainen kirjoitus

text: Merkistössä on ollut jonkin verran paikallisia eroja eri puolilla saarta. Merkittävin paikallinen variantti oli Pafoksessa käytetty muoto.


title: Kyproslainen kirjoitus

text: Kyproslaisen kirjoituksen merkit olivat:


title: Kyproslainen kirjoitus

text: Kurionista löydetty Demeterin ja Koren patsaan omistuskirjoitus (ICS §182), joka on kirjoitettu kahdella kirjaimistolla ja murteella: